text:
YASUWE 62
Kuri uyu wa kane taliki 05/Werurwe/2020 mu karere ka karongi hizijwe umunsi nyafurika wo gufatira amafunguro ku ishuri, ukaba wizihijwe ku nshuro ya gatanu, amateka y’umunsi yaturutse ku ntumbero z’ibihugu bya Afurika yuko abana bafata ifunguro ryuzuye bigizwe nibikomoka mu karere ishuri ryubatsemo kugira ngo biteze imbere ubuzima, ubuhinzi n’uburinganire, ibi bikazafasha mu guca inzara muri Afurika, nyuma y’inama yabereye muri Afurika yepfo muri 2014 yiyemeje gukora ubuvugizi ngo hongerwe ingengo y’imari igenewe gahunda yo gufata ifunguro ku mashuri hifashishijwe ibyera mu gihugu, uyu munsi wizihizwa nkimwe mu ngamba yo kuzamura ireme ry’uburezi, ni mugihe abanyeshuri bagaburirwa ku ishuri bishimiye iki gikorwa ko kibafasha kwiga neza, kikaba mu mini ya vuba kiragezwa no mumashuri abanza nkuko Dr. Uwamariya Valentine minisitiri w’uburezi abitangaza.
Abanyeshuri biga ku rwunge rw’amashuri rwa Kirambo baganiriye na rwandanews24 bavuga ko kurya kwishuri byabafashije byinshi kandi ko ari ingenzi, kuko bibafasha gukurikira amasomo bahabwa badasinzira.
Mahoro Jeane D’arc wiga mu mwaka wa 3 w’amashuri yisumbuye ati “kurya kwishuri byadufashije kurushaho gukurikirana amasomo, kuko mbere tutarary mwarimu yazaga mu ishuri ukabona abanyeshuri barimo gusinzira, barananiwe kuko babaga bashonje, ariko kuri ubu bose baba bakurikiye mwarimu kuko baba bafite courage, kandi ibyo twize tukabifata mugihe iyo wiga ushonje uba urimo kwayura, urimo kwibaza nimba nugera murugo uhasanga ibyo kurya.”
Byukusenge Dorcas ati “kurya hano ku ishuri ikintu bitumariye cyibanze nuko bituma dutsinda neza amasomo twize, kuko iyo mwarimu arimo gusobanura bituma tubyumva vuba.
Shema Olivier ati “kurya ku ishuri akamaro ka mbere bidufitiye nuko bituma tudasinzira mu ishuri mu gihe mwarimu arimo kwigisha, iyo twafashe ifunguro hano ku ishuri hano ku ishuri ubona ko dukurikiye mugihe umunyeshuri utarifashe aba arimo asinzira mu ishuri kubera inzara.”
Musabyimana Phillip umuyobozi w’urwunge rw’amashuri rwa Kirambo Ashima iyi gahunda yo kugaburira abanyeshuri ko hari byinshi iyi gahunda yahinduye haba ku kigo, abanyeshuri, ababyeyi ndetse no kubaturage baturiye ishuri.
Ati “turashimira Leta y’u Rwanda yatangije iki gikorwa kuko cyazamuye ireme ry’uburezi, abana bagaburirwa ku ishuri byatumye bitabira ishuri ku bwinshi kandi baza bishimye batuje kandi bafite umutekano, byagabanyije gukererwa kw’abanyeshuri, gusiba ishuri byabaviragamo kurivamo ntibagisiba, kandi abana ntibagisinzira, iyi gahunda yatumye ababyeyi bitabira kuzana abana ku ishuri, kandi yateje imbere abaturage baturanye naho ishuri ryubatse kubera ko tubahahira ibyo bahinze nabo bakabasha kwiteza imbere.”
Minisitiri w’uburezi Dr. Uwamariya Valentine aha abana amata
Minisitiri w’uburezi Dr. Uwamariya Valentine yagarutse ku nsanganyamatsiko y’umunsi nyafurika wo gufatira ifunguro ku ishuri, agaragaza akamaro kabyo nicyo bizafasha igihugu
Ati “mu nama yabaya muri 2015 ikabera mu gihugu cya Nijer ihuje ama Minisitiri b’uburezi, yagarutse ku kamaro kitezwe muri gahunda yo kugaburira abana ku ishuri bakoresheje ibyera mu karere ishuri ryubatsemo, aho muri 2030 babonaga ko bizaba byaraamuye umubare w’abana bitabira kandi bakarangiza amashuri abanza, bikanagabanya umubare w’abana bashyingirwa bakiri bato n’abana bo ku mihanda, gufatira ifunguro ku ishuri ni isoko y’ubuzima buzira umuze, isoko y ‘umusaruro uganisha ku iterambere rirambye, amahoro n’umutekano birambye, gufatira ifunguro ku ishuri bituma n’abana baturuka mu miryango itishoboye nabo babasha kubona ifunguro ryuzuye, kandi kugaburira abana dukoresheje ibyera iwacu n’uburyo bwiza bwo gutuma ubuyobozi bw’ishuri bwegerana n’ababyeyi, abahinzi n’amasoko y’iwacu mukurushaho guhuza inzego zitandukanye zirimo ubuhinzi, ubuzima, uburezi n’imibereho myiza.”
Gahunda yo gufatira ifunguro ku ishuri ifite uruhare rukomeye mukongera umubare w’abana bagana ishuri, ibafasha abana kudasiba no kudakererwa, kandi iyo umwana yiga adashonje bimufasha gukurikira amasomo ye, bikanongera ubusabane bikaba inkingi ikomeye yo gutera ejo heza h’abana b’u Rwanda n’iterambere ry’igihugu cyacu, ikaba ari na gahunda nziza twifuza gutangiza vuba aha mu mashuri abanza, kuko gahunda ya Leta yamaze gufata umwanzuro wo gutuma bigera mu mashuri abanza bikagera mu bana bose ntawe usigaye inyuma, kandi iyi gahunda ntiteze kuzigera ihagarara kuko niyo mpamvu turimo gukoresha iby’iwacu kurusha kurebera mu nkunga.
Uyu munsi mpuzamahanga mu busanzwe wizihizwa tariki ya 01/Werurwe/2020, mu Rwanda mugihe tuwizihiza kuwa 06/Werurwe wa buri mwaka, muri uyu ukaba wizihirijwe mu karere ka Karongi ku rwego rw’igihugu, aho wizihirijwe ku rwunge rw’amashuri rwa Kirambo rwatangiye kwigirwaho mu mwaka w’I 1936, kuri ubu rufite abanyeshuri 1458, abiga mu mashuri abanza bakaba bangana na 733 naho mu mashuri yisumbuye higamo abanyeshuri 725, ikigo kikaba gifite abarimu 31, muri uyu mwaka umunsi nyafurika wo gufatira amafunguro ku ishuri ufite insanganyamatsiko igira iti “Tugaburire abana ku ishuri dukoresheje ibiboneka iwacu, hagamijwe iterambere ry’Afurika, umutekano n’amahoro birambye.”


c: text/html

text:
Abarangije muri Wisdom School basabwe kwitwararika ngo batazasubira inyuma
Abanyeshuri bagiye gukomeza icyiciro cya mbere cy’amashuri yisumbuye, nyuma yo kurangiza icyiciro cy’amashuri abanza mu ishuri Wisdom School, riherereye mu karere ka Musanze, basabwe kwitwararika mu myigire n’imyitwarire, kuko ari byo bizatuma bavamo abo Igihugu gikeneye mu gihe kizaza.
Ubu butumwa, abanyeshuri barangije muri Ishuri Wisdom School, babuhawe n’Umuyobozi waryo Nduwayesu Elie, tariki 8 Ukwakira 2021, mu gikorwa cyo gushimira abitwaye neza mu kizamini gisoza amashuri abanza.
Mu banyeshuri 177 barangije icyiciro cy’amashuri abanza muri iri shuri, abagera kuri 27 batsinze mu cyiciro cya mbere n’amanota 5, mu gihe 82 bagize hagati y’amanota atandatu n’umunani, naho 68 bo bagize hagati y’amanota 9 na 15.
Aguhire Mbabazi Justine, umwe mu bana b’abanyeshuri urangije amashuri abanza muri Wisdom School n’amanota atanu, avuga ko gutsinda neza kugera kuri uru rwego, abikesha gukora cyane, abifashijwemo n’abarezi n’ababyeyi be.
Yagize ati: “Navuga ko gutsinda mbikesha abarimu bagiye badufasha mu myigire. Twakoraga imyitozo n’amasuzumabumenyi kenshi, ndetse n’igihe batwigisha, buri wese agakorera ku ntego yo gufata vuba no gusobanuza aho atumva. Hakiyongeraho n’ababyeyi bashyiragaho akabo, bakurikirana imyigire yacu, kudufasha gusubiramo amasomo no kutubonera ibyangombwa nkenerwa nk’amafaranga y’ishuri, ibikoresho by’ishuri n’ibindi bituma twitwara neza. Ibyo byose byagiye bidufasha kwitegura ibizamini bya Leta dufite umwete, ari na byo bitugejeje kuri iyi ntsinzi mubona twagize!”
Uyu munyeshuri ugiye gukomereza icyiciro cya mbere cy’amashuri yisumbuye muri Fawe Girls School, avuga ko ajyanyeyo intego yo gukomeza guhatana ngo azavemo uzagirira Igihugu akamaro.
Yagize ati: “Ngiye gukomeza amasomo mfite intego yo guhatana, kandi nkirinda kwirara ngo ntazatsindwa. Ku buryo no mu kizamini kirangiza icyiciro cya mbere cy’amashuri abanza, nzagira amanota meza”.
Mugenzi we witwa Izere Kenny, na we ugiye gukomeza amashuri yisumbuye muri Petit Séminaire St Jean de Nkumba, ngo azarangwa n’ishyaka mu myigire ye, azabere abandi intangarugero.
Yagize ati: “Mfite intego yo kuba intangarugero mu bandi, yaba mu masomo abarimu tugiye gukomezanya bazajya batwigisha, imyitozo, ibizamini n’ibindi byose umunyeshuri asabwa, nzaharanira kuba mu b’imbere abandi bana bareberaho”.
Abanyeshuri bose uko ari 27 batsinze mu cyiciro cya mbere, buri wese yashyikirijwe urupapuro rw’ishimwe (Certificate), ahabwa n’amafaranga ibihumbi 50 y’u Rwanda, y’impamba yo kumwunganira kubona ibikoresho by’ishuri, mu rwego rwo kumushyigikira mu rugendo rw’imyigire atangiye no kumushimira umuhate yagaragaje, bikamuhesha amanota meza.
Nduwayesu Elie, Umuyobozi w’Ishuri Wisdom School, asaba abanyeshuri barangije muri iki cyiciro, gukomeza kwitwara neza, kuko urugendo mu myigire yabo rugikomeza.
Yagize ati: “Ubwo aba banyeshuri bagiye mu kindi cyiciro cy’amasomo, ubu noneho si umwanya wo kuryama. Uyu ni wo mwanya wo gukora cyane, kuko imbere ni ho haruhije kurusha aho bavuye. Kugira ngo bizaborohere rero, ni uko bagomba gushyira imbere ubushishozi, umurava wo gukurikira ibyo abarimu babigisha, no gukomera ku muco w’imyitwarire myiza batojwe. Ibi turabasaba ngo ntibazabirengeho, hato batazisanga basubiye inyuma”.
Zimwe mu ngamba Nduwayesu avuga ko iri shuri rikomeyeho, mu rwego rwo gutoza abanyeshuri gukora cyane, harimo gukorera ku mihigo; aho umwarimu akorera ku ntego yo kwigisha neza, no gutsindisha ku kigero cya 95% kandi abana yigisha, buri wese akagira amanota 65% kuzamura. Iyo mihigo mwarimu ayigirana n’ubuyobozi bw’ikigo; akanayisinya hagati ye n’abana ndetse n’ababyeyi kugira ngo igerweho.
Nduwayesu yongeraho ko muri uyu mwaka w’amashuri ugiye gutangira, bazanashyira imbaraga cyane mu gutoza abana ubushakashatsi bushingiye ku buvumbuzi bw’ibishya, kugira ngo bibategurire kuzaba abihangira imirimo.
Wisdom School ifite icyicaro mu Murenge wa Cyuve Akarere ka Musanze, ubu ikaba ifite amashami mu Karere ka Burera, Nyabihu na Rubavu. Aho hose rihafite abanyeshuri basaga 1800.
Ibitekerezo ( 1 )
Ninde wampa babyeyi yo muri Wisdom School .
0788352721(Watsaap)

robotstxt: allowed

filter: keep


text:
Minisitiri w’Ingabo yakemuye ikibazo cy’ibirayi
Yanditswe na Iyaremye Yves
Minisitiri w’Ingabo Maj. Gen. Murasira Albert nyuma y’uko agizwe imboni y’Akarere ka Rubavu yatangiye urugendo muri ako karere.
Yasuye amakoperative y’abahinzi b’ibirayi, yumva ibibazo birimo ndetse abiha umurongo by’umwihariko ku kwishyurira abahinzi ku gihe no kurwanya abamamyi.
Bimwe mu bibazo abahinzi b’ibirayi mu mirenge ya Bugeshi na Mudende bamugejejeho harimo kuba batinda kwishyurwa.
Bavuga ko bitwara icyumweru kugira ngo babashe kwishyurwa mu gihe baba batanze umusaruro w’ibirayi, bakagorwa no kubona inyungu kandi bashoye menshi n’ibindi.
Mudenge Boniface, umuturage wo mu murenge wa Bugeshi, akaba n’umwe mu bahinzi agira inama bagenzi be gukurikiza gahunda iba yashyizweho na Leta bakirinda abamamyi babahombya.
Yagize ati: “Ubundi hano ibirayi twabigurishaga amafaranga y’u Rwanda 60 ku kiro ariko ubu turi kubigurisha 120 ntimurashima muracyashaka kubigurisha uko mwabigenzaga mu kajagari kahozeho kandi byose biterwa n’ababyungukiragamo ubu batabasha kubona amafaranga nka mbere, ndabasaba kwizera Leta kuko igamije inyungu z’umuturage.”
Murenzi Janvier, Umuyobozi w’Akarere ka Rubavu wungirije ushinzwe iterambere ry’ ubukungu avuga ko abaturage bafite ikibazo cy’abantu bahoze bungukira mu bucuruzi bw’ibirayi bigatuma abahinzi badatera imbere gusa ngo gahunda iriho ni uko umuhinzi atezwa imbere n’ubuhinzi.
Yagize ati: “Ikibazo gihari ahanini abahinzi bafite ni abantu baza bakabafatirana mu murima, bakabaha amafaranga, bakabagurisha kuri make, ibirayi bitaragera ku makoperative, inaha babita abamamyi ariko ubu umuhinzi ubasha kujyana ibirayi ahabugenewe ahabwa amafaranga yagenwe na ho ibindi biterwa n’abahoze bungukira mu birayi akaba ari bo bagenda babwira abahinzi ibitajyanye na gahunda.”
Minisitiri w’Ingabo Maj. Gen. Murasira Albert yatanze ikizere ko abahinzi b’ibirayi bagiye kujya babona amafaranga yabo bitarenze iminsi 3, bikazarangira bayabona umunsi bagurishirijeho.
Yagize ati: “Ikibazo mufite nakimenye ni ukubona amafaranga yagenwe, mukayabona vuba kandi ku gihe ni cyo kibazo mufite kandi ndabizeza ko twagifatiye umurongo, ubu mugiye kugenda muyabona, duhereye ku minsi itatu kandi ndabizeza ko muzajya muyabona ako kanya mukizana umusaruro.”
Akomeza agira ati: “Kutabishyurira ku gihe tugiye kubihagurukira kuko ni byo bituma bamwe bemera udufaranga duke gahunda yashyizweho ntiyubahirizwe, kandi tuzabikurikirana kuko twafashe umwanzuro.”
Minisitiri akomeza avuga ko umuhinzi yakagombye gutezwa imbere n’ibyo akora, akihaza, akanasagurira amasoko, kandi ngo isoko rirahari.
Abasaba kwizigamira kuko bibabaje kuba umuntu agurisha umusaruro hanyuma akaza kwikopesha ifumbire.
Yagize ati: “Nge nayoboye koperative ya Zigama CSS ndashaka ko namwe mutangira kwizigamira ku buryo bitangira mu makoperative kandi nzabereka uko bizabageza kure mu iterambere kandi ndabibizeza kuko mbifitemo uburambe.”
Iyi nama ibaye nyuma y’aho Minisiteri y’Ubucuruzi n’Inganda ishyiriyeho ibiciro bigiye kwifashishwa muri iki gihe aho isaba ko byubahirizwa.


text:
Ibisubizo by’ibibazo bibazwa kenshi
Ushaka kohereza amafaranga ngo ibyo uguze bikohererezwe, icyo ukora ureba igicuruzwa wifuza ku rubuga, maze ugakanda kuri “Add to cart” , hanyuma ugakanda kuri “Proceed to Checkout“, ukuzuzamo ibisabwa (amazina, nimero n’ibindi), warangiza ugahitamo uburyo bwo kwishyura wifuza, maze ugakanda kuri “Place Order“, ukohereza amafaranga mu buryo uba wahisemo, igicuruzwa cyawe kigahita kikugezwaho.
Ushobora kwishyura ukoresheje bumwe muri ubu buryo:
- MTN Mobile Money
- Tigo Cash
- Airtel Money
- Paypal
- Skrill
- Credit/Debit Card
- Equity Bank Transfer
- Cash
Yego, ushaka guhaha igicuruzwa ariko ukabona kitari ku rubuga rwacu, watubwira tukagufasha kukigutumiriza hanze ako kanya, wifashishije serivise yacu yo Guhaha Online wasanga kuri Sobanuka.net
Igicuruzwa cyose uguze uhabwa Guarrantee itandukanye bitewe n’icyo aricyo, iyo hajemo ikibazo tugufasha kugikemura byihuse, ugahindurirwa cg se ugasubizwa amafaranga yawe.


text:
Hano mu Bugesera ntibyoroshye. Gushyingiza umukobwa ni umusalaba. Bamukwa ibihumbi 200 cyangwa 300 agatahana ibintu byikubye kabiri. Iyo habuzemo igare, ibyari ubukwe bihinduka ibindi, bugasozwa n’amarira.
Mushiki wanjye uzashyingirwa mu kwa kane yaturembeje. Kandi ababyeyi ni abakiranutsi ku buryo batatuma yishyingira. Aho bigeze ariko nta kundi byagenda. Ni umuco n’amajyambere by’Akarere.
N’abakobwa baba babikomeyeho mu rwego rwo kwigenga. Ntibaba bashaka kuba ba bagore bagomba gutegereza akantu kose ku mugabo. Hano muri aka gace, kutagira igare ni nk’umuhinzi utagira isuka.
https://www.youtube.com/watch?v=7nQuoTb_ZYY
Ukurikije uko abagore bayanyonga bagiye mu murima cyangwa kuvoma, Akarere kacu kari gakwiye guhabwa igikombe n’abandi bakajya baza kutwigiraho. Bityo icyari umutwaro cyangwa ikibazo cyaba inzira y’icyizere.
N’ubwo ntabyerurira ababyeyi kubera ibibazo by’amafaranga bigaragara biriho muri ino minsi, numva mushiki wanjye yatahana iryo gare rikazabageza kuri moto n’imodoka. Ni imbuto y’umugisha ababyeyi baba bamuhaye. Mu gihe umugabo yaba atari ikirirayo bagera kuri byinshi.
Njya ndota hateguwe amarushanwa y’abari n’abategarugori ku magare n’imirimo bayifashishamo. Ibyo byaba impamvu yo kubegereza inganda n’amaduka ziyatunganya hafi. Ndabyizeye.
By Isiragoye Jackson,Bugesera


text:
Dec 4, 2020
Imana yabwiye Abraham kuva mu gihugu yaratuyemo, imutegeka kugenda, yemera guhaguruka atazi iyo ajya ariko yari yizeye neza ko Imana imubwiye itabeshya Nicyo cyatumye atinangira. Kwizera kwe niko kwamutsindishirije. Kurikira Inyigisho yose mugezwaho n’Umukozi w’Imana Ubwambaje Emmaunel. Iki Kigisho cyatambujtse kuri Radio Umucyo, Mu Kiganiro tugezwaho n’uyu Mukozi w’Imana buri wa kane kuva Saa munani. Kanda Subscribe kugira ngo ujye ubona ibindi biganiro mugezwaho na Radio Yanyu #UMUCYORADIO102.8FM


text:
Isuzuma rya mbere ryakozwe ku binini byafasha abagabo kuboneza urubyaro ryagaragaje ko bishoboka cyane, bikazaza byunganira uburyo busanzwe buhari mu kuboneza urubyaro.
Nk’uko BBC yabyanditse, ngo byatangajwe n’impuguke z’abaganga zabikozeho ubushakashatsi. Icyo kinini bafata inshuro imwe ku munsi kifitemo imisemburo ihagarika ikorwa ry’intanga ngabo.
Ibyo binini nibitangira gukoreshwa, buzaba ari uburyo bwo kuboneza urubyaro buje bwiyongera ku gukoresha agakingirizo no kwifungisha kw’abagabo (vasectomie), kuko ubwo buryo bubiri ni bwo bwonyine bugenewe abagabo buhari kugeza ubu.
Gusa ihuriro ry’abaganga bibumbiye mu kitwa “Endocrine Society”, rimwe mu mahuriro y’abo baganga akomeye ku isi, babwiwe ko bizasaba gutegereza indi myaka 10, kugira ngo ibyo binini bitangire gucuruzwa.
Ibinini bifasha abagore mu kuboneza urubyaro byavumburiwe mu Bwongereza mu myaka 50 ishize. Bamwe bibaza gituma kubona ibinini bifasha abagabo kuboneza urubyaro byaragoranye.
Hari abavuga ko byaba biterwa n’uko nta ngufu sosiyete yabishyizemo ndetse n’abari mu gice cy’ubucuruzi basa nk’abatarabishatse, kuko iyo babishaka ubushakashatsi ku binini byo kuboneza urubyaro buba bwaratangiye cyera. Gusa mu bitekerezo byakusanijwe bigaragaza ko abagabo benshi bakwemera kunywa ibinini byo kuboneza urubyaro mu gihe byaramuka bibonetse.
Mu buryo bw’imiterere y’umuntu, ntibyoroshye gukora ibinini byo kuboneza urubyaro hifashishijwe imisemburo, nyamara ntibigabanye ubushake bwo gukora imibonano mpuzabitsina (libido) ndetse n’uko umugabo yitwara muri icyo gikorwa.
Ku bagabo bashobora kubyara, intanga ngabo zabo nyinshi zikorerwa mu dusabo tw’intanga (testicules) habayemo uruhare rw’imisemburo.
Ikibazo rero ni uguhagarika iyo nzira y’ikorwa ry’intanga ngabo, nubwo byaba iby’ igihe gito (temporairement), ntihabeho kugabanuka kw’imisemburo cyangwa se ngo bizazane ibindi bibazo nyuma.
Abashakashatsi bafite icyizere ko ibinini bifasha abagabo kuboneza urubyaro byapimwe n’abashakashatsi bo muri “LA BioMed“ no muri Kaminuza ya Washington, bigaragara ko bishobora kuzabafasha mu kugera ku ntego.
Mu bagabo bakoreweho ubushakatsi bakanywa ibyo binini, bavuze ko nta mpinduka zikomeye bibonyeho. Batanu muri abo bagabo bavuze ko ubushake bwo gukora imibonano bwagabanutse gahoro, naho babiri muri bo bavuga ko batindaga gato gufata umurego, ariko igikorwa cyo gutera akabariro kikaguma ari nta makemwa.
Nta n’umwe mu bagabo bakorerwagaho ubushakashatsi wigeze ahagarika kunywa ibyo binini avuga ko byamuteye ibibazo, kandi bose barasuzumwe basanga ubuzima bwabo buhagaze neza.
Abashakashatsi bakora kuri ibyo binini, ni ukuvuga Prof. Christina Wang na bagenzi be, bavuga ko bishimiye ibyo bagezeho ariko ko bagomba kubanza kwitonda.
Prof. Christina Wang yagize ati “Ibisubizo twabonye ku isuzuma ryakozwe, byerekanye ko ibyo binini bizafata ibikorwa bibiri by’imisemburo bikabihuriza muri kimwe. Bizagabanya ikorwa ry’intangangabo, ariko ntibihungabanye ubushake bwo gukora imibonano mpuzabitsina.
akomeza agira ati “Igerageza ry’ibyo binini ryimbitse kandi ry’igihe kirekire ni ngombwa, kugira ngo hagenzurwe ubushobozi bw’ubwo buryo bushya bwo kuboneza urubyaro bugenewe abagabo”.


text:
UMURAGE W’ABAYOBOZI
Umuyobozi agomba gusiga impinduka zo mu buryo bw’ubumana zizaramba mu gihe cye. Mose ibi yabikoze neza. Yari umugabo wasize umurage udasanzwe.
- Mose yazamuye ikinyejana kimukurikira (Yosuwa)
Kubara 27:15-23 umutima wa Mose wari witaye Ku gusiga undi muntu uzayobora abantu b’Imana. Umutima we wifuzaga ko abantu b’Imana bakwitabwaho. Uyu ni umutima w’umushumba n’umubyeyi.
Imana yatumye Mose arambura ibiganza bye kuri Yosuwa. Mose yari yaratoje Yosuwa anamutegurira kuba umuyobozi.
Kuva 24:13 Mose yazanye Yosuwa bamarana igihe, aramwigisha aranamusiga. Yamutoje ikinyabupfira. Yosuwa yakira ubuzima bwa Mose bwose, bumwinjiramo. Gutegeka kwa kabiri 34:9
Ni ikintu cy’ingenzi ko usiga imbuto y’ubumana. Ntukabe nka Hezekiya, umukiranutsi utarigeze yita Ku bizaba nyuma y’ubuzima bwe. Fasha abahagurutse nyuma yawe. Ntukabace intege. Kubereka ko ntacyo bashoboye byangiza umurimo w’Imana
1 Abakorinto 4:15 Imana irashaka ababyeyi mu butumwa bwiza. Wiba umukozi gusa akorera ibihembo ahubwo ba umubyeyi. Umubyeyi ahora yitaye Ku rubyaro ruzakurikira. Kandi yifuza ko abahungu be nabo baba ababyeyi .
- Mose ntiyagawaga
Umuyobozi akwiye gukunda gukiranuka akaba intakemwa mu nzira ze zose Imigani 13:34. Tugomba kuba hejuru y’umugayo nkuko Mose yarari.
Danyeli 6:4-5 Nta kindi cyaha abandi batware babonye kuri Daniel kuko nta mugayo wamugaragaragagaho mu nzira ze zose, n’ubuzima bwe bwose. Icyo bamunengaga ni uko yabanaga n’Imana ye cyane.
1 Samweli 12:1-5 Ku musozo w’ubuyobozi bwe, Samweli yahamije ko ntawe yigeze ariganya cyangwa ngo yambure. Yari umukiranutsi.
Ni iki ushaka ko bazakuvuga urangije umurimo? Icy’ingenzi kurutaho, ushaka ko Imana izakuvugaho iki?
- Mose yageze Ku ntego
Gutegeka kwa kabiri 34: 10-12 Asoje ubuzima bwe, Mose yarebesheje amaso igihugu cy’amasezerano. Yari asohoje umuhamagaro we wo kuvana abaisirayeli muri Egiputa akabaha amategeko. Yageze Ku ntego y’Imana mu ubuzima bwe.
1 Timoteyo 3:7-8 Ageze ku musozo w’ubuzima bwe, Pawulo yavuzeko yarwanye intamba kandi ko asoje isiganwa.
Abafilipi 3:8-14 Iki kibe aricyo cyifuzo cyacu, kugera Ku ntego y’Imana muri Yesu Kristo. Iyaba iki cyifuzo cyagurumaniraga mu mitima yacu.
Danyeli 12:3 Hariho igihembo kidasanzwe Ku bayobozi babizerwa mu bwami bw’Imana. Abahinduriye benshi Ku gukiranuka bazarabaguraba nk’inyenyeri iteka ryose.
Izi nyigisho zateguwe na “Teacher Eugenie Niyoyita “ , muzigezwaho kubufatanye na www.isezerano.com
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
19/11/2018, Yanditswe na Amiel Nkuliza
Ibihe turimo ntaho bitandukaniye cyane n’ibyo mu myaka ya za 90-94. Ibyo ni ibihe byari bikomereye u Rwanda, kuko ni bwo hari hatangiye ibitero by’abicanyi, bavugaga ko ngo bashaka kubohoza u Rwanda, nyamara icyagaragaye ni uko aho kurubohoza ahubwo baruroshye mu rwobo.
Aba bicanyi banashyigikiwe n’abayobozi bamwe na bamwe b’amashyaka ya politiki, bibeshyaga ko ngo nibashyigikira inkotanyi ari byo bizabaharurira umuhanda nyabagendwa wo kwirukana perezida Habyarimana ku butegetsi no kubufata batarushye.
Aba bose bavomeye mu kiva, kuko utarishwe cyangwa ngo afungwe n’abicanyi yashyigikiye, yafashe inzira y’ubuhungiro. Iryo ni isomo abakora politiki b’uyu munsi bagombye kwigiraho.
Turi mu kwezi kwa cumi na kumwe 2018, ubwo igihugu cya Afurika y’Epfo, kibinyujije mu ijwi rya minisitiri wacyo w’Ububanyi n’amahanga, madamu Lindiwe Sisulu, cyifuje kumenya neza inzira cyanyura mo, inzira yo kuzahura umubano wari umaze igihe urimo agatotsi hagati ya Leta y’u Rwanda na Leta y’icyo gihugu.
Kugirango ibyo bigerweho, madamu Sisulu yiyambaje abayobozi b’ishyaka rya RNC (Rwanda National Congress), rikorera muri icyo gihugu, ritanavuga rumwe n’ubutegetsi bwa Leta ya Kigali.
Abayobozi ba RNC batangarije uyu munyacyubahiro aho bahagaze. Ngo barashaka imishyikirano hagati ya Leta bahunze, ubu inabahigisha uruhindu mu bihugu bahungiye mo.
Leta y’u Rwanda, mu ijwi rya «vuvuzela» wayo, bwana Olivier Nduhungirehe, umunyamabanga wa Leta muri minisiteri y’Ububanyi n’amahanga, ahise atangaza mu cyumweru gishize ko nta mishyikirano Leta ye iteze kugirana n’abayobozi ba RNC, kubera ko ngo iryo shyaka rifatwa n’ubutegetsi bw’u Rwanda nk’umutwe w’iterabwoba, ngo unakorana na FDLR, za ngabo z’u Rwanda zatsinzwe, zigahungira muri Repubulika Iharanira Demukarasi ya Kongo.
Ingoma ngo zisa ntacyo zipfana
Mbere y’uko hatangiraga imishyikirano hagati ya Leta ya Habyarimana n’inyeshyamba za FPR-Inkotanyi mu mwaka w’1991, bamwe mu bayobozi ba Leta y’u Rwanda bitaga izo nkotanyi umutwe w’iterabwoba.
Minisitiri w’Ububanyi n’amahanga w’icyo gihe, Dr Casimir Bizimungu, yanashyizeho akarusho ubwo yitaga abari bagize uwo mutwe imihirimbiri itunzwe n’ibitiritiri. Ni igihe yabasuraga ku Mulindi wa Byumba, mbere gato y’uko hatangira imishyikirano yahuzaga impande zombi, Leta y’u Rwanda na FPR-Inkotanyi.
Aya magambo ya minisitiri w’Ububanyi n’amahanga w’u Rwanda rw’icyo gihe n’ay’uyu munsi ya mugenzi we Olivier Nduhungirehe, aratanga ishusho ya nyayo y’uko ingoma zisa ntacyo zipfana, ko icyo zipfana cya nyacyo ari uko zombi ari za gashozantambara.
Nubwo icyo gihe uwari ambasaderi w’u Rwanda muri Uganda, bwana Claver Kanyarushoki, yemezaga ko hari umutwe w’inyeshyamba z’abanyarwanda witorezaga mu gihugu cya Uganda, ziteguye gutera u Rwanda, ubutegetsi bw’u Rwanda bwabifataga nk’aho ari amakabyankuru.
Ukutemera cyangwa kwirengagiza nkana ibyatangazwaga na ambasaderi Claver Kanyarushoki, ni byo byaje guteza u Rwanda akaga, kuva taliki ya 01 ukwakira 1990, kugeza uyu munsi. Iyo ntambara abanzi b’u Rwanda bateje icyo gihe, ikoreka imbaga, ni na yo dutegereje uyu munsi, niba abayobozi b’u Rwanda rw’iki gihe bemeza ko abashaka imishyikirano uyu munsi na bo ari ibigarasha bitunzwe no kwikorera amakarito.
Kugirango imishyikirano ibeho hasabwa iki?
Imishyikirano ntipfa kubaho gusa, nta n’ubwo isabwa mu mpapuro. Kugirango ibeho ni uko mbere na mbere igihugu kiyisabwa, kiba kiyemera. Kugirango kiyemere ni uko kiba kiyumva mo intege nke (faiblesse politique). Kugirango izo ntege nke igihugu kiziyumve mo, ni uko habaho ihungabana rigaragara mu nzego z’ubutegetsi (menace institutionnelle et politique).
Kugirango inzego z’ubutegetsi zihungabane, ni uko habaho uba yazihungabanyije, agafata intwaro zo kurwanya ubutegetsi zubakiyeho. Leta ya Kagame nta hungabana rigaragara riyiri ku gahanga, uretse iry’impapuro zandikwa n’abasaba imishyikirano na we.
Impamvu ya kabiri isaba imishyikirano ni uko habaho ihungabana mu by’ubukungu (menace économique). Iyi akenshi iterwa n’ibihugu by’amahanga bifasha u Rwanda. Ibi bihugu ntibirahagarika inkunga zabyo zageneraga u Rwanda, ahubwo biracyazongera.
Impamvu ya gatatu isaba imishyikirano ni uko habaho ihungabana ry’umutekano w’igihugu (menace sécuritaire). Abanyamahanga basura u Rwanda muri iki gihe bahora baririmba ko u Rwanda ngo ari intangarugero mu bihugu bifite umutekano, nubwo birengagiza ko nta metero n’imwe z’ubutaka bw’u Rwanda utasanga mo umusirikari wikoreye imbunda ku rutugu.
Mbere y’uko yemera imishyikirano, Perezida Habyarimana yabanje kuraswaho n’abayishakaga. Aba bamurembeje, ni bwo yemeye ko iyo mishyikirano ibaho. Kagame wamwishe, akanamusimbura, na we ni aho ahagaze muri iki gihe. We ubwe yivugiye ko ngo ntawe uteze ku mutsimbura ku ntebe y’ubutegetsi ubu yicaye ho. Yabivuze muri aya magambo: ‘‘Harya ngo barashaka kuvana Kagame ku butegstsi ? Bazabigeraho banyuze he ? Binyuze mu ntambara se, mu matora se….”. Ibi bishatse kuvuga ko Paul Kagame azemera imishyikirano asabwa ari uko hagize umurasaho. Kugeza ubu ntawe uhari, niba anahari, ntarigaragaza.
Habyarimana yanemeye imishyikirano ubwo yari amaze gucika intege mu rwego rw’ubukungu. Amahanga yarabanje amufungira inzira zo kugura intwaro, igihugu kigwa mu kaga gashingiye ku mutekano muke. Ibyo bihe Kagame ntibiramugeraho. Ni na yo mpamvu, abinyujije ku muzindaro we, Olivier Nduhungirehe, yatangaje ko nta mishyikirano akeneye kugirana n’abamurwanya.
Tutabiciye ku ruhande, uwemera imishyikirano ni uwatsinzwe, cyangwa bigaragara ko arimo gutsindwa «politiquement ou militairement». Kagame ntaragera kuri uwo murongo utukura, nubwo ari wo umutegereje. Birashoboka ko amaherezo y’inzira ari mu nzu kubera ko Afurika y’Epfo ntiyapfuye kuganira n’abamurwanya ku busa gusa.
Aha ariko ni ngombwa ko tunamenya ko Afurika y’Epfo, uretse no gushaka ko umubano wayo n’u Rwanda waba mwiza kurushaho, ifite n’undi mugogoro wo gukomeza gucumbikira ku butaka bwayo Gen Kayumba Nyamwasa no kumugenera uburinzi kugirango Kagame atamwica.
Afurika y’Epfo izabikora kugeza ryari? Ibifite mo nyungu ki ko Gen Kayumba yagombye gufatwa nk’impunzi kimwe n’izindi zose zahungiye muri icyo gihugu?
Fungura iyo audio wumve uko Noble Marara abisobanura kuri radiyo Inyenyeri.
Ushobora no gukurikira iryo sesengura ukanze aha hakurikira https://www.youtube.com/watch?v=HVitU3tKUDM&feature=youtu.be
Nta nyungu zigaragara Afurika y’Epfo ifite kuri Gen Kayumba Nyamwasa, ahubwo izifite ku Rwanda. Kugirango umubano w’ibi bihugu byombi urusheho kuba mwiza cyangwa mubi kurushaho, ni uko Afurika y’Epfo ikora uko ishoboye igasunika iyo mishyikirano hagati ya Leta y’u Rwanda n’abarwanya ubutegetsi bwa Paul Kagame.
Ikibazo gihari ni ukumenya niba Kagame yaba abona impamvu Afurika y’Epfo ishaka ko habaho iyo mishyikirano hagati ye n’abamurwanya. Niba se Kagame abona ko iyo mishyikirano ari ngombwa, yaba yiteguye kuyemera?
Uko mbibona ni uko kuyemera biri kure nk’ukwezi kuko aracyemeza ko ari we Rwanda, ko mbere ye u Rwanda rutigeze rubaho, ko n’abamurwanya ari ibigarasha bidashinga.
Abashaka ko iyo mishyikirano ibaho ni bo bagomba guca umuvuno ukwiye, bakereka Kagame ko atari ibigarasha nk’uko akomeje kubibita.
Niba abamurwanya bakibeshya ko Afurika y’Epfo hari icyo izabakorera, baragosorera mu rucaca, kuko ujya no gufasha, ngo afasha uwifashije.
Ibyo ari byo byose, iyi mishyikirano isabwa irashushanya ibisa n’igisasu-rurimbuzi (bombe à retardement), utamenya umunsi n’igihe kizaturikira n’aho kizaturika giturutse; ni imishyikirano ibundikiye ikirunga gishobora kuruka igihe icyo ari cyo cyose.


text:
Ibiteye amatsiko ku buzima bwa Clarisse Karasira
Written by Arsene Muvunyi on 3rd March 2020
Clarisse Karasira ni umuhanzikazi watangiye kwigaragaza mu mwaka wa 2019 ndetse yakiriwe neza n’abantu benshi cyane cyane abakunda injyana ya gakondo.
Yakoze indirimbo zakunzwe cyane zirimo “Ntizagushuke”, “Twapfaga Iki?”, “Komera”, anaherutse gushyira hanze iyitwa “Urungano”.
Uyu mukobwa ufite umushinga wo kumurika alubumu ye ya mbere n’ibitaramo ku mugabane w’u Burayi muri uyu mwaka , yagiranye ikiganiro kirambuye na KISS FM atubwira byinshi ku buzima bwe.
KISS FM: Ibyishimo byuzuye kuri wowe ni iki ?
Clarisse Karasira: Iyo mfite amahoro y’umutima, mfite umudendezo kandi mbona n’abantu banzengurutse bafite umudendezo ni byo byishimo byuzuye.
KISS FM:Ni ikihe kintu utinya kurusha ibindi
Clarisse Karasira: Ikintu kintera ubwoba ni ukubura abantu nakundaga
KISS FM:Ni uwuhe muntu uriho ubu wishimira ?
Clarisse Karasira: Ntabwo ari umwe. Ni ababyeyi, abandimwe, umuryango n’inshuti.
KISS FM:Ni ikihe kintu utatakazaho amafaranga ?
Clarisse Karasira: Abana [ahita aseka] nshobora kwisanga nta mafaranga nsigaranye nagiye nyata mu bintu by’abana.
KISS FM: Niki wiyangaho mu buryo ugaragara kurusha ibindi ?
Clarisse Karasira: Ntacyo
KISS FM:Ni izihe ndangaciro wishimira ku mugabo?
Clarisse Karasira: Ubumana, Ubumuntu, n’Ubunyarwanda
KISS FM:Ni ayahe magambo ukunda gukoresha?
Clarisse Karasira: Ibintu bikunda kunzamo ni ukuvuga ngo iby’Isi ni ubusa
KISS FM:Ni iki ufata nk’icyahinduye ubuzima bwawe ?
Clarisse Karasira: Ni Imana. Ni yo yankujije, ituma mera gutya n’ibindi.
KISS FM: Uramutse umenye ko ugiye kwitaba Imana ni iki wakora bwa nyuma?
Clarisse Karasira: Nasaba imbabazi Imana ku bw’ibyo yantumye ntakazo n’ibibi nakoze, hanyuma ngasaba imbabazi abantu nkababwira ko mbakunda, nkababwira ngo mwebwe muzakundane.
KISS FM:Ni ikihe kintu cy’agaciro ufite ?
Clarisse Karasira: Ntekereza ko ari umutima.
Ni uwuhe muntu wabayeho mu mateka wisanisha nawe?
Clarisse Karasira: Nta muntu nisanisha na awe ariko mu babayeho barahari benshi sinabavuga ariko no mu bariho arahari ariko sinabona uko mvuga izina rye.
KISS FM: Ni abahe bantu ufata nk’intwari mu buzima bwawe ?
Clarisse Karasira: Umuntu witangiye abandi akarenganywa. Nyine umuntu wapfuye azira abandi.
KISS FM: NiIki wanga urunuka ?
Clarisse Karasira: Nanga akarengane.
KISS FM: Ni ikihe kintu cyakubayeho uri umwana ujya wibuka ugaseka ?
Clarisse Karasira: Twari dufite igikundi n’abana babiri bo kwa mama wacu na musaza wanjye umbanziriza hamwe n’umwana wo kwa nyogokuru. Twakoraga amafuti ateye ubwoba. Hari umunsi umwe yazanye igitekerezo cyo kwigana uko abantu bakuru bashyingura dufata imbeba tujya kuyishyungura mu mudugudu tunyuraho n’imisaraba turi kuririmba Rwanda Nziza, niyo twari tuzi, baradukubita bavuga ngo turi inkunguzi.
KISS FM: Ibihe bibi ujya wibuka ?
Clarisse Karasira: Hari igihe nibanaga nari ndangije amashuri yisumbuye mba i Gicumbi. Ni igihe nabayeho njyenyine. Nahuye n’ubuzima ntari nsanzwe mbamo ariko byaranyigishije cyane.
KISS FM: Uhuye n’Imana ni iki wayisaba ku Isi ?
Clarisse Karasira: Nayisaba ibintu byinshi. Nayisaba ngo itume umuntu abaho iteka kandi tubaneho mu mahoro iteka ryose.
KISS FM: Ni iyihe ndangagaciro wiyumvamo kuruta izindi?
Clarisse Karasira: Ubumana [umutima wo kubaho mu buzima bukunda Imana]
KISS FM: Iyo ubyutse mu gitondo ni iki ubanza gukora ?
Clarisse Karasira: Rimwe na rimwe ndasenga, ubundi nkabyibagirwa nkajya muri telefone cyangwa nkajya mu bwogero nkaririmba.
KISS FM: Ukunda kurya iki ?
Clarisse Karasira: Nkunda kurya igitoki
KISS FM: Ni Iyihe filime uri kureba muri iyi minsi?
Clarisse Karasira: Yitwa Los Bastardos
KISS FM: Umusore wakunda ni umeze ute?
Clarisse Karasira: Ni ufite indangaciro nkunda ari zo Ubumana, Ubumuntu n’Ubunyarwanda.
KISS FM: Ni iki cyutuma utandukana n’uwo mwashakanye?
Clarisse Karasira: Nta na rimwe ntekereza. Ubu ntabwo ntekereza ko nakwaka gatanya, nizera ko Imana ihindura.


text:
Popular Courses
Rwanda Online Taxes
Kumenyekanisha no kwishyura imisoro ntibikwiye kuba umutwaro kandi ikoranabuhanga ryarabyoroheje, muri aya mahugurwa urigamo uburyo umunyekanisha imisoro utavuye aho uri, ibyo bita kudeclara. Ukaba...
C Programming Basics
C Programming Language nirwo rurimi rw’amakode abantu bose bashaka kwiga programming baheraho, kuko nirwo rurimi rwashingiweho hakorwa izindi programming languages hafi ya zose, iyo...
Online Freelancing
Abantu benshi usanga nta kazi bagira(cyangwa bagira akazi gacye), kandi akazi bashoboye gukora kaba kabategereje kuri interineti, Iki ni igihe cyo kwiga uburyo wakoresha...
Professional Web Design with WordPress
Muri aya mahugurwa ya Professional Web design with wordpress, uzasangamo ubumenyi bwo Gukora urubuga rwose wifuza nta makode ukoresheje kandi mu gihe gito. Tugusobanurira...
Networking Basics
Muri aya mahugurwa ya Networking Basics uzakuramo ubumenyi bw’ibanze ku byerekeye Networking, aya mahugurwa yagenewe cyane cyane abatangizi muri networking, ndetse nabifuza kwiyibutsa ibya...
Buy and Sell on Ebay with Paypal
Wari wakenera kwigurira igicuruzwa cyangwa Serivise kuri interineti ariko bikakugora? Ushaka kujya ubasha guhaha serivise zose wifuza n’ibicuruzwa ku mbuga mpuzamahanga nka amazon.com, ebay.com,...


text:
Parution: Monday 8 September 2014, 22:28
Par:Jean de Dieu Musemakweli
Habaho ibemenyetso 3 byerekana aho amajyambere abereye ikiremwamuntu (Indices du développement humain) ageze mu gihugu cyangwa mu karere aka n’aka :
1. Imyaka abantu bamara muri rusange mbere yo gupfa (espérance de vie à la naissance),
2.Ubumenyi (niveau d’éducation)
3.N”imibereho (niveau de vie).
Urebye rero imigendekere y’ibyo bimenyetso mu Rwanda, uherako ubona ko Abakoloni bakomye imbarutso y’amajyambere mu Rwanda. Abazungu baduka mu Rwanda mu nyuma y’umwaka w’1850, ubuzima bw’umunyarwandakazi bwamaraga muri rusange imyaka 40, naho ubw’umunyarwanda bukamara 37. Nk’uko turi bubibone mu kanya, byaterwaga n’impamvu nyinshi, iy’ingenzi ikaba ari uko ubuvuzi bw’indwara z’abana ndetse n’iz’abantu bakuru bwari butaratera imbere. None se kubona na Yuhi Musinga (1896-1931) ubwe n’ubwo yari umwami yari afite igisebe kidakira ku kuguru !
Ku birebana n’ubumenyi, amashuri uko tuyazi ubu n’ubumenyi bwose atanga ntayabagaho . Yego hari amatorero, hakaba n’abantu bafataga mu mutwe ingengabitekerezo n’ibisigo by’ibwami, ariko Abanyarwanda ntibari bazi gusoma no kwandika. Ku birebana no kubara, barageragezaga ariko nanone iyo mibare yabo ntibabe bayandika. Barihanganaga bakabara kugeza ku gihumbi ; ariko guhera ku bihumbi 10 bagatangira kugenekereza.
Dore uko imibare yabo itanditse yitwaga :
1 = limwe,
10 = icumi,
100 = ijana,
1 000 = igihumbi,
10 000 = agakwavu,
100 000 = urukwavu,
1 000 000 = agahumbagiza ,
10 000 000 = agapyisi,
100 000 000 = impyisi ,
1 000 000 000 = Igihumbagiza,
10 000 000 000 = akazovu,
100 000 000 000 = inzovu.
(Byanditswe na Bonaventure K Mureme, Dénombrement et adjectifs numéraux cardinaux rwandais, in www.sciencespolitiquesrwandaises.fr, le 27 février 2014, consulté le 04 septembre 2014).
Imibereho myiza irangwa n’ibintu 4 by’ingenzi n’ibindi byinshi by’ingirakamaro. Iby’ingenzi ni : kurya neza, gutura heza, kwambara neza, kwivuza. Ibindi by’ingirakamaro ni : ukuzigama (épargne), ubushobozi bwo kurihira abana amashuri, itumanaho (kubasha kugera aho wifuza kujya bitakugoye cyangwa ukoherezayo ubutumwa ku buryo bwihuse).
A. Kurya neza. Mu Rwanda rwa mbere w’umwaduko w’Abazungu hahoraga inzara n’amapfa kubera impamvu 3 z’ingenzi :
a) kutagira ikoranabuhanga mu buhinzi, mu bworozi ndetse no mu guteka ;
b) Intambara z’urudaca z’abami b’Abanyiginya ;
c) Ingoma mbi ya gihake. (Ubutaha, mbere yo gukomeza aya “mateka y’amajyambere y’u Rwanda n’ababigizemo uruhare”, tuzabagezaho inyandiko yerekerana isano yari hagati y’ingoma mbi ya gihake n’inzara n’amapfa byahoraga mu Rwanda).
B. Gutura heza. Ntabwo cyari igitangaza kumva ngo impyisi ijyanye umuntu imuvanye iwe cyangwa iwabo mu nzu. Ni uko izo nzu zabaga ari “nyakatsi”, zubakishije ibyatsi kuva hasi kugera hejuru kabone n’iz’umwami cyangwa iz’abatware n’ibindi byegera bye. Inzu z’ibiti bashyiraho imbariro, bagahomesha urwondo, bagasakaza ibihunda cyangwa ubwatsi zaje nyuma.
C. Kwambara neza. Imyambaro yabaga ikoze mu mpu, mu bivuvu by’ibiti cyane cyane icy’umuvumu, mu bihunda by’insina cyangwa ibibabi by’ibihingwa bimwe na bimwe bigira ibibabi binini. Byari bikomeye kubona umwambaro utwikiriye umubiri wose. N’iyo umunyarwanda yitwaga ko yambaye, yaba umwana, umusore, inkumi, umugabo cyangwa umugore, igice kinini cy’umubiri we cyabaga kibereye aho, ari umutumbuze. Ushaka kubyibonera asome inyandiko ya Gaspard Musabyimana yitwa L’habillement au Rwanda ancien (Uko bambaraga mu Rwanda rwo hambere) yatangaje le 25 Werurwe 2008 ku rubuga www.musabyimana.be. Mu gutunganya iyo nyandiko, yifashishije igitabo cya Jan-B Cypers cyitwa L’habillement du Rwanda ancien, Musée Royal de l’Afrique Centrale, Tervuren, Belgique, 2004. Amafoto ari muri iyo nyandiko nayo yavuye muri icyo gitabo.
Dore imwe gusa muri iyo myambaro :
1. Uruyonga rwari umwambaro ugizwe n’indodo z’ibivuvu by’igiti cy’umuvumu.
2. Ibihunda by’insina
3.Umwitero wari umwenda ukoze mu ruhu rw’inyamaswa cyangwa mu bivuvu by’umuko. Wafatiraga ku rutugu, ugatwikira ahanini umugongo.
4. Umukenyero wari umwambaro w’abategarugori wakenyererwaga mu mankinya, ugatwikira amaguru.
5. Ishabure yari umwambaro w’abakobwa bakiri bato, ariko n’abagabo barawambaraga. Bawukenyereraga mu mankinya, ukagira incunda zimanuka kugera ku tugombambari.
6. Ikinyita cyari akagutiya kagufi gakozwe mu ruhu rw’inka cyangwa rw’ihene, kandi ukarebye akabona aho umutwe n’umurizo w’iryo tungo wari uherereye. Mu by’ukuri kari ako gukingiriza gusa imbere (igitsina) z’ukambaye. Abakobwa, abasore n’abagabo barakambaraga, ariko umukobwa umaze gushinga urugo ntiyongeraga kukikoza.
D. Ibindi : Umwami, ibikomangoma, abatware n’abagore babo bahekwaga mu ngobyi. Ingendo zose zakorwaga ku maguru. Nta mihanda, nta farasi, nta ndogobe cyangwa ikindikindi. Kubera iyo mpamvu, ubuhahirane hagati y’uturere tutegeranye bwabaga buruhanije. Ubuvuzi bwa Gihanga bwabagaho, ariko bwari bufite aho bugarukira, kandi hatari kure cyane. Ni yo mpamvu muri rusange Abanyarwanda batarambaga.
Nk’uko twabibasezeranije rero, ubutaha tuzabagezaho inyandiko yerekana ko ubuhake ari bwo bwatumaga mu Rwanda hahora amapfa n’inzara, hanyuma tuzakomeze tureba ukuntu Abadage, ari bo babaye Abakoloni bambere b’u Rwanda, bakomye imbarutso y’amajyambere muri icyo gihugu.
Jean de Dieu Musemakweli


text:
Kugira ngo umuntu abeho, ni uko agomba kurya kandi akarya ifungu (mbese rifite intungamubiri zihagije) kugira ngo umubiri ukore neza. Nanone kandi kunywa amazi kuko…
Posts tagged as “Umuntu”
Ubu bushakashatsi bugaragaza ko igitera umuntu n’ibindi binyabuzima kwayura ari ukuregera ubushyuhe bw’ubwonko.
Buri gahugu n’umuco wako, rero ubwo buri gihugu n’amategeko yacyo waba uri mushya cyangwa utari mushya ugomba kuyakurikiza n’ubwo yaba atakunejeje. Indi nkuru: Ibintu utari…
Ndahamya ntashidikanya ko umuntu ari kimwe mu biremwa bifite ubushobozi bwo kuyobora isi. Umuntu yakoze ibintu bitandukanye nka mudasobwa ndetse n’irindi koranabuhanga ritandukanye. Ese nibyo…


text:
Angelica Zambrano yeretswe ubwami bw’ijuru ndetse anabona bimwe mu byamamare i Kuzimu!
Yanditswe na: Ubwanditsi
2012-02-20 13:02:13
Angelica Zambrano yeretswe ubwami
bw’ijuru, ikuzimu ndetse no kugaruka kwa kristo.Avugako yabonye benshi
mu bantu bari ibyamamare hano ku isi batarapfa nka Micheal Jackson
Selena Quintanilla Perez ndetse na N’ abandi batabarutse mu minsi
ishize.
Mu gihe cy’amasaha 23, uyu
mukobwa ukiri muto Ecuadorian Angelica Zambrano yeretswe ubwami
bw’ijuru, ikuzimu ndetse no kugaruka kwa Kristo. Yahamije Yesu kristo
arira ubwo yabonaga roho z’abantu benshi zirimbuka , isi yanze kristo ,
itorero ritamwiteguye ,ndetse na byinshi mubijyanye n’imyidagaduro
bikomeje gutuma abana bato bajya kwa shitani.
Uyu mukobwa avuga ko yabonye ikuzimu
umwe mubaririmbyi bo muri Amerika latine Selena Quintanilla Perez.
Selena ngo yasabye uyu mukobwa ko ajya kubwira abari ku isi ko birinda
kuririmba ndetse no kumva indirimbo ze. Ku nshuro ya kabiri, uyu mukobwa
ngo yanabonye ikuzimu bamwe mu bantu babaye ibirangirire ku isi.Uyu
mukobwa akomeza yemeza ko na Michael Jackson ubwe ari ikuzimu. Akomeza
avuga ko yabonye n’abana ikuzimu. Yabonye ukujyanwa mw’ ijuru ndetse
abona n’abagore batwite basigaye ku isi impinja zabo zajyanywe mu
ijuru
Uyu mukobwa ngo atanga ubuhamya
bwa benshi mu byamamare twakundaga hano ku isi ubu barimo kubabarira iyo
ngiyo, barimo abaririmbyi ndetse n’ ibindi byamamare ku isi . Angelica
ngo yeretswe n’uburyo ubwami bw’ijuru buteguwe neza kandi bwiteguye,
nk’ahantu hatagira uko hasa kandi hataba ikibi. Ngo biboneka ko Yesu
aje vuba , ariko igiteye agahinda akaba ari uko abana b’Imana batazaba
biteguye uwo munsi, bikaba byabatera gusigara ubwo itorero rizaba
rigiye, bagasigara mu mibababaro y’isi.
Iyi nyandiko bivugwako yateje impaka
ndende muri Amerika y’Amajy’epfo, kugeza n’ubwo yaje guhindurwa mu ndimi
zitandukanye zirimo n’icyongereza iragaragaza ubuhamya bw’umwana
w’umukobwa Angelica Zambrano, ikaba ihinduwe ijambo ku ijambo, ikaba
ikubiye mu mutwe w’amagambo ugira uti ” Itegure guhura n’Imana yawe”.
Zambrano akaba akomoka mu gihugu cya Equateur muri Amerika y’Amajy’epfo
hazwi cyane nka Amerique latine.
Ibi bishobora kukugaragariza uko
umukristo akwiye kuba yitwara muri iki gihe cya none tugitegereje ukuza
k’umwami wacu Yesu Kristo. Ubuhamya nk’ubu ntibukunze kuvugwaho rumwe
ari nayo mpamvu ubusoma akwiye kwitondera ubutumwa bukubiyemo ntabwumve
uko yishakiye ahubwo akagerageza kubuhuza n’ibyanditswe ndetse n’ibihe
turimo. Mu gice gikurikira cy’ubu buhamya , tuzabagezaho uruhererekane
rw’iyerekwa uyu mwari Zambrano yagize mu gihe cy’amasaha 23 yose, asa
n’uwakuwe mumubiri nk’uko ubuhamya butangwa na nyina ndetse
n’umuvandimwe we bari bamuri hafi bubigaragaza. Urasabwa kutazacikwa
inkuru ikurikira.
Marcellin Habumuremyi/agakiza.org i Butare


text:
Ikibazo
Bigenda bite nyuma yo gupfa?
Igisubizo
Mu myizerere ya Gikristo, harimo gucanganyikirwa kwinshi cyane, ku byerekeye ikintu gikurikiraho iyo umuntu amaze gupfa. Bamwe bashyigikira ko nyuma yo gupfa, buri muntu 'asinzira' kugeza ku munsi wa nyuma w'urubanza, kandi ko nyuma y'ibyo umuntu yoherezwa mu ijuru cyangwa mu ihaniro ry'iteka. Abandi bemera ko ku munsi w'urupfu, abantu bahita bacirwa urubanza ako kanya, maze bakwoherezwa aho bagomba kuba ubuziraherezo. Ndetse hari n'abandi bahamya ko iyo umuntu apfuye, umwuka we woherezwa 'by'agateganyo' mu ijuru cyangwa mu ihaniro ry'iteka, ugategereza umuzuko wa nyuma, urubanza rwa nyuma, n'iherezo ry'aho ugomba kuba ubuziraherezo. Nyuma y'ibyo, Bibiliya yo ivuga ko bigenda bite nyuma yo gupfa?
Icya mbere, ku muntu wizera Yesu Kristo, Bibiliya itubwira ko nyuma yo gupfa umwuka w'abizera ujyanwa mu ijuru, kuko baba bababariwe ibyaha byabo, nyuma yo kwakira Kristo nk'Umucunguzi wabo (Yohana 3:16, 18, 36). Ku bizera, urupfu ni 'ukwitandukanya n'umubiri no kubana n'Umwami wacu' (2 Abakorinto 5:6-8; Abafilipi 1:23). Nyamara, mu bice byo mu 1 Abakorinto 15:50-54 no mu 1 Abatesalonike 4:13-17 havuga ko abizera ari abazuwe kandi bakambikwa imibiri ifite ubwiza bwa Kristo. Niba abizera bagomba guhita bajya kubana na Kristo ako kanya nyuma yo gupfa, uyu muzuko waba umazi iki? Biragaragara ko niba umwuka w'abizera uhita ako kanya ujya kubana na Kristo nyuma y'urupfu, umubiri twambaye usigara mu mva 'usinziriye.' Mu gihe cy'umuzuko w'abizera, umubiri twambaye urazurwa, ugahabwa ubwiza bwa Kristo, ndetse ukongera guhuzwa n'umwuka. Uyu mubiri wambitswe ubwiza ukanahuzwa n'umwuka, uzaba ubugingo buhoraho bw'abizera iteka ryose mu ijuru no mu isi nshya (Ibyahishuwe 21-22).
Icya kabiri, ku bantu batarakira Yesu Kristo nk'Umucunguzi, urupfu rusobanura igihano gihoraho iteka ryose. Ariko, nkuko bigenda ku iherezo ry'abizera, abatizera nabo basa n'aho bemera ko bahita bajya ahantu bazaba by'agateganyo, bategereje umuzuko wa nyuma, urubanza, ndestse n'iherezo ry'iteka ryose. Muri Luka 16:22-23 hatumenyesha ko umutunzi yababajwe cyane, akimara gupfa. Ibyahishuwe 20:11-15 hagaragaza kandi ko abatizera bose bazazurwa, bacirwe urubanza imbere y'intebe y'ubwami nini yera, nyuma bajugunywe mu nyanja yaka umuriro. Abatizera, ntibazahita bajugunywa mu ihaniro ry'iteka (inyanja yaka umuriro) bakimara gupfa, ahubwo bazaba by'agateganyo imbere y'intebe y'urubanza kandi bacirweho iteka. Ariko kandi, n'ubwo abatizera badahita bajugunywa ako kanya mu nyanja yaka umuriro, ikibategereje bakimara gupfa, ntabwo ari ikintu gishimishije na busa. Nkuko umutunzi yatatse cyane ati: 'Ndimo kubabazwa bikomeye n'uyu muriro' (Luka 16:24).
Ni cyo gituma, nyuma y'urupfu, umuntu azatura 'by'agateganyo' mu ijuru cyangwa mu ihaniro ry'iteka. Nyuma y'ubwo buturo bw'agateganyo, igihe cy'umuzuko wa nyuma nikigera, ibidutegereje ntibizahinduka. 'Ahantu' nyaho tuzaba tugidutegereje iherezo ryacu ubwa nyuma ni ho hazahinduka. Abizera bazakingurirwa imiryango y'ijuru n'isi bishya (Ibyahishuwe 21:1). Abatizera bajugunywe mu nyanja yaka umuriro (Ibyahishuwe 20:11-15). Ubwo ni bwo buturo bw'abantu bose bwa nyuma, kandi butazagira iherezo'bushingiye burundu k'uburyo abantu bazaba barakiriye Yesu Kristo wenyine nk'Umucunguzi cyangwa baranze kumwakira (Matayo 25:46; Yohana 3:36).
English
Bigenda bite nyuma yo gupfa?


text:
Ubuziranenge bw’amata buhera ku mworozi kugera ku ikusanyirizo
Yanditswe na MUKAGAHIZI ROSE
Amata ni ikinyobwa kiza, kiryoha gikungahaye ku ntungamubiri. Kuri ubu, bitewe n’iterambere ry’Isi, u Rwanda rushyize imbere kuvugurura ubworozi kugira ngo abaturarwanda bagere ku musaruro mwiza ushimishije wo gutunga abantu ariko bakanabonamo amafaranga nkuko bisobanurwa na Dr Nyirazikwiye Euphrasie, ushinzwe ishami ry’ubugenzuzi n’ubuziranenge ku bikomoka ku buhinzi n’ubworozi muri Minisiteri y’Ubuhinzi n’Ubworozi. Avuga ko kugira ngo amata abe afite isuku aba yujuje ibyangombwa, icuruzwa ryayo na ryo hari icyo risaba.
Dr Nyirazikwiye Euphrasie, ushinzwe ishami ry’ubugenzuzi n’ubuziranenge ku bikomoka ku buhinzi n’ubworozi muri Minisiteri y’Ubuhinzi n’Ubworozi agaruka ku buziranenge bw’amata ahereye ku mukamyi, agaruka no ku bugenzuzi bukorwa n’isuzuma riba rihari kugira ngo umukamyi cyangwa se umworozi amenye ko amata ye agiye kugemurwa ku ikusanyirizo yizeye ko ari bwakirwe.
Yagize ati “Mu ruhererekane rwose rw’amata hari ibisabwa kuva ku mworozi, umukamyi agomba kuba afite isuku, agakamira mu cyansi cyogeje neza, kandi cyumukije, inka bakama nayo igomba kuba ifite isuku, ikabanza kozwa icebe neza n’amazi y’akazuyazi kandi bakumutsa iryo cebe n’agatambaro gafite isuku, umworozi agomba kuyatereka ahantu heza hafite isuku, mu gihe atarayagemura, kandi agomba gukama inka itarwaye, amata meza ni ay’inka yakamwe nyuma y’iminsi 7 ibyaye kubera ko mbere y’iyo minsi amata aba yitwa umuhondo ayo ni ay’inyana”.
Byongeye kandi, ngo ukama agomba kuba atarwaye indwara zirimo impiswi, tifoyide cyangwa hepatite kandi agakamira mu cyansi gifite isuku kuko nyuma y’ibi, iyo ayajyanye ku ikusanyirizo ari bwo aba yizeye neza ko bari buyakire.
Ku ikusanyirizo ngo abakira amata baba bagomba kuyasuzuma ubuziranenge, bayareba ibara bakayihumuriza, bagapima antibiotic, udukoko tw’ifumbi, nyuma bayashyira mu cyansi gikonjesha kigomba kuba gifite isuku. Abantu bakira amata ku ikusanyirizo na bo ngo bagomba kuba bafite isuku kandi badafite uburwayi bw’impiswi, tifoyide, hepatite n’izindi ndwara zishobora kwanduza amata kandi bambaye imyambaro yabugenewe kandi baba bagomba kwitwararika ku buryo ayo mata agomba kuguma ku gipimo cy’ubushyuhe buri hasi ya kane 4 kugeza igihe bategereje ko uyatwara ayajyanye ku ruganda cyangwa bagiye kuyacuruza babungabunze ubwo buziranenge.
Kuri ubu, ngo hari imodoka zabugenewe zikonjesha amata hagati ya 0 na 4 kuko ari byo byiza kandi utwara iyo modoka aba afite ibyangombwa bimwemerera gutwara ayo mata, abayagemura kuri kiyosike no muri mazu agurishirizwamo ibyo kurya (alimentation) na bo bagomba kuba bafite ibyangombwa bibemerera gutwara ayo mata kandi bakayatwara vuba byihuse bitarenze amasaha abiri. Uyagura aba agomba kuyapima ubuziranenge kubera ko ngo rimwe na rimwe umuntu utari inyangamugayo yongeramo amazi cyangwa amafu.
Muri rusange, buri wese ngo aba agomba kumva ko agomba gusigasira ubuziranenge bw’amata kubera ko mikorobi zikunda amata cyane. Umuntu wese ucuruza amata kandi ngo agomba kuba yarayakuye ku ikusanyirizo kandi afite icyangombwa kigaragaza ikusanyirizo yayakuyeho n’ibipimo bapimye n’ingano y’ayo mata bityo bigafasha kugenzura niba mu nzira nta kintu bongeyemo.
Dr Ngarambe Michel, umukozi muri ‘Rwanda Dairy Development’, yagarutse ku mategeko agenga ibijyanye n’ubuzima bw’amatungo. Yagize ati “Dufite amategeko mu gihugu cyacu agenga ibijyanye n’ubuzima bw’amatungo ariko by’umwihariko amata. Hari iteka rya Minisitiri ryasohotse mu igazeti ya Leta tariki 10 Gashyantare 2016 rigena uburyo bwo gukusanya amata, kuyatwara no kuyacuruza, dufite iryo teka rya Minisitiri w’Ubuhinzi n’Ubworozi rigena uburyo bwo gukusanya amata, kuyatwara no kuyacuruza, ni ryo tugenderaho uyu munsi, ibijyanye byose n’amata yemerewe gucuruzwa bikubiye muri iryo teka”.
Uko amata ajyanwa ku isoko agomba kuba ameze
Dr Ngarambe Michel akomeza yungamo ati “Amata yemewe kujya ku isoko gucuruzwa ni amata ameze ate? Amata meza ni ibiki aba yujuje kugira ngo amata tuvuge ko ari meza? Hari ibintu by’ingenzi bisuzumwa ni ukuvuga ko iyo amata ari meza ibintu bisuzumwa by’ingenzi ni bine ku makusanyirizo y’amata. Muri byo, icya mbere ni ukwitegereza no kwihumuriza: iyo amata ageze ku ikusanyirizo aba ari mu bicuba bipfundikiye, ikintu cya mbere umukozi wo ku ikusanyirizo akora, arapfundura, akihumuriza, yamara kwihumuriza akareba n’ishusho”.
Yakomeje atangaza ko burya amata agira impumuro yihariye yayo, iyo impumuro y’amata yashyizwe mu kintu kitameze neza ushobora gusanga afite impumuro ya peterori cyangwa se y’amavuta cyangwa indi mpumuro idasanzwe. Iyo mpumuro iyo uyumvise ayo mata nta bwo aba ari meza kuko amata afata impumuro y’ikintu wayashyizemo, noneho ukareba n’ibara ryayo, uko asa, amata agira ibara burya ryiza ryayo, iyo umaze kwihumuriza no kwitegereza, ikindi ureba ni ugupima ko hatongewemo ireme bwite ry’amata, ibyo na byo barapima hari agakoresho kabugenewe bashyira mu mata hari ibipimo bizwi, wasanga amata yujuje ibyo bipimo akaba ari meza. Iyo wongeyemo amazi urafatwa cyangwa se waba washyizemo ikindi kintu nabwo urafatwa.
Ikindi bapima cya gatatu ni umubanji, bapima ko amata adasharira, icyo nacyo ngo hari alukoro bakoresha mu gupima ko amata ari meza atarimo umubanji, icya kane bareba ko amata atarimo ‘antibiotic’.
Yagize ati “Inka yatewe umuti burya nta bwo igomba gukamwa, utegereza iminsi nibura itanu uhereye ku munsi wa nyuma yatereweho urushinge rwa Antibiotic, gukama ukabona ayo mata, ibyo ni byo bintu by’ingenzi amata agomba kuba yujuje kugira ngo yemererwe kujya ku isoko, age kugurishwa”.
Ibintu byangiza amata ni byinshi
Dr Ngarambe agaruka ku bintu byangiza amata, agira ati “Nk’ubu inka yatewe ‘antibiotic’ ibyo byangiza amata, inka irwaye ugomba kuyivura, iyo uyivuye umuti witwa antibiotic ujya no mu mata kandi aya mata iyo ushatse kuyatunganyamo ibintu bitandukanye nk’ikivuguto ntavura, ya antibiotic ibangamira udukoko dutuma amata avura. Ikindi ibyo kurya ugaburira inka kuko kuri ubu inka zisigaye zirisha ariko zikanagaburirwa amafu atuma umukamo wiyongera, iyo ayo mafu yabikitse nabi na byo byangiza amata.
Ikindi buriya amata kubera amavuta arimo atuma afata impumuro y’ikintu wayashyizemo. Ni yo mpamvu nk’amajerikani agurirwamo peterori kugira ngo uzashyiremo amata biba bisaba ko waba uyogeje cyane. Ikindi ukamira ahantu hitaruye cyane ahantu hari ingarani cyangwa ahantu hari umunuko kubera ko umunuko ujya mu mata bikayangiza”.


text:
Ntibisanzwe kubona inyamaswa nk’igisamagwe isazwe imenyereye guhiga mu mashyamba no mu mukenke yiyemeza gushoka iy’umugezi ikajya guhiga ingona, ariko nta wamenya wasanga yari ikumbuye ibiryo byo mu mazi.
Ni gake uzabona amafoto y’ingona isanzwe imenyerewe mu kubikira abantu n’inyamaswa n’ayo yahindutse umuhigo cyane noneho w’inyamaswa yo ku gasozi.
Umunsi w’ejo wari mubi kuri iyi ngona kuko yisukiriwe n’igisamagwe cyayisanze mu mazi, kirayizonga kiyizamura iy’agasozi maze ikibera ifunguro ry’umunsi
Iyi nkundura hagati y’igisamagwe n’ingona yabereye mu mugezi wa Cuiaba uherereye muri Bresil mu gace ka Pantanal, ubwo iki gisamagwe gisanzwe kiba mu mashyamba akikije uyu mugezi kiyemezaga guhigira mu mazi kigafata iyi ngona ku gakanu kugeza ishizemo umwuka.
Uwafashe aya mafoto, Leighton Lum yavuze ko iyi nkundura itamaze igihe kigeze ku minota itanu kuko iki gisamagwe cyagaragazaga imbaraga zidasanzwe zatumye iyi ngona ipfa itaruhanyije. Nyuma yo kuyifata ngo cyayijyanye imusozi aho


text:
Umujyi wa Musanze uherereye mu majyaruguru y’u Rwanda, ni umujyi uri ku birenge by’ibirunga. Umujyi wa Musanze ni umwe mu mijyi y’ubukerarugendo mu Rwanda, urasurwa cyane kubera uri ahantu hari ibyiza nyaburanga byinshi, imirage ndangamuco n’imirage kamere ihaboneka.
Gushaka gutembera umujyi wa Musanze ukamumaramo amasaha 24, byagufasha gusura ahantu henshi hatandukanye kandi hari ibyiza byinshi.
Saa 18h-19h z’umugoroba : Kuhagera no Gushaka icumbi
Gutekereza gutembera muri uyu mujyi ukahagera mu masaha ya nimugoroba, ugashaka ahantu ho gucumbi, ahantu ushyira ibintu witwaje.
Saa mbiri (20h) z’ijoro: Gusohoka
Ijoro ry’I Musanze! Nk’iy’indi mijyi y’ubukerarugendo, ikintu udakwiriye kwibagirwa gukora ni ugusohoka nijoro, kujya kurya ifunguro rya nijoro ahantu hakunzwe n’abanyamusanze, gushaka ahantu haba akabari gashyuha,….Ni byiza kumenya ko ukwiriye no kuruhuka!
Saa Moya za Mugitondo (7Am): Kubyuka no gufata ifunguro rya Mugitondo
Gufata ifunguro rya mugitondo kugirango uze kwirirwana imbaraga ubashe gutembera umujyi. Mu Rwanda haba ikawa n’icyayi cyiza, ni byiza kureba aho warifatira. Abanyamusanze bakunda kurya Imbada zikozwe mu ingano.
Saa 8h- 10h: Kujya gusura Buhanga Eco Park
Ni ishyamba rya kimeza riherereye mu Murenge wa Nkotsi, mu gace bita Nyakinama, ni mu birometero 6 uvuye mu mujyi wa Musanze. Ahantu haberaga imihango bamaze kwimika umwami, ni mwishyamba rigizwe n’ibiti by’uruhondohondo, hafi yaryo hari amazi atajya akama ariyo abami bakarabiragamo.
Saa 11h-12h: Gusura Impurika ryiswe Karisoke Exhibit
I Musanze ni iwabo w’Ingagi! Niyo mpamvu ukwiriye kujya gusura iy’inzu ibitse amateka menshi ku buzima bw’ingagi ziba mu birunga by’u Rwanda hamwe na RDC na Uganda. Ni impurika ryitwa Karisoke Exhibit ribera mu Kigo cya The Dian Fossey Gorilla Fund International, rigizwe no kugaragaza imibereho y’ingagi, kumenya aho ziba, uko bazirinda, akamaro ko kuzirinda, aho ziboneka n’ibindi byinshi.ubasha no kumenya ubuzima bw’umushakashatsi Dr Diane, aho ubasha kubona bimwe mu bikoresho bye. Kandi biremewe gutanga Inkunga (Donation). Bakora kuva kuwa Mbere-Kuwa Gatanu ( 9Am-4PM).
Saa sita- Saa Saba ( 12h-13h) : Gufata ifunguro rya Saa sita
Guhitamo ahantu ho kurira amafunguro ya saa sita, I Musanze hakunda kuboneka ibirayi, amashaza, ibigori, n’imboga nyinshi Ni byiza kugerageza amafunguro yaho.
Saa Saba- Saa cyenda 13h-15h:Gusura Ubuvumo bwa Musanze
Ubuvumo bw’ibirometero bibiri(2Km), kujya gusura ubuvumo bwa Musanze ni kimwe mu bintu bikurura abantu muri uyu mujyi, nta rusaku ruhaba, harangwa n’umwijima. Ni ubuvumo bugaragaza imiterere kamere ya kera, ifite aho ihuriye n’iruka ry’ibirunga kubera buri mu karere kabonekamo ibirunga, ubasha kubona Sabyinyo, Muhabura…. Ni urugendo rushobora gutwara isaha mwe, ukitwaza ingofero n’inkweto za bigenewe, ukitwaza amazi n’ibyo warya.
Saa Kumi-Saa Kumi n’ebyiri (16h-18h) : Gusura igishanga cya Mpenge
Ni ahantu hihariye ubasha kureba isoko y’umugezi, ukuntu amazi aturuka mu butaka maze akabyara umugezi munini. Ni ahantu ho gukora urugendo wirebera inyoni ziboneka muri icyo gishanga, ukabasha kwicara ukirebera umugezi bavomaho ugizwe na robine 20 ziri ku murongo umwe! Ubasha no kunywa amazi y’urwunyunyu, amazi aryoherereye ukuntu!.
Saa Moya( 19h): Gutaha
Gusubira mu rugo.Wakoze gusura umujyi wa Musanze.


text:
AFERWAR-DUTERIMBERE: 16 UKUBOZA 2017, DUHARANIRE TWESE KO UMWANA W’IMPUNZI ZO MU MAKAMBI YO MURI KONGO AKOMEZA KWIGA.
Kugera kure siko gupfa, kdi Imana y’indushyi n’Imbabare ntabwo injya isinzira.
Bariho, bakomeje kubaho kandi bazabaho n’ubwo bwose umwanzi uhora abahiga ataboroheye.Mu ingeri zose z’ubuzima bakomeje kwirwanaho no kugaragaza ko bashoboye, kandi ko n’ubwo umwanzi yabacira akobo bahora bizeyeko ko Imana izabacira akanzu.
Iyo Mana barayizera kuko mubuzima bubi babayemo kandi bakirimo itigeze ibaba kure . Iyo urikumwe nabo mukiganiro cyawe ukitsa izina ryayo, bayikomera amashyi utararangiza maze bamwe bagira imvamutima hafi bagahita basesa urumeza.
Muri uko kwirwanaho rero, ibyo gutegurira urubyaro rwaho ejo hazaza heza ntibabisize inyuma. Bakora uko bashoboye agahenge kose babonye ntibagapfushe ubusa. Barapanga bagategura uko ibyo bibondo byabo byazajijuka.
Nshuti z’urubuga rwacu, ndababwiza ukuri bitari ibyo gushyashyariza ko aba bantu bafite imbaraga z’umutima zidasanzwe. Iyo ubagezemo (ndavuga iyo ugeze mu inkambi zabo) ,utangazwa n’ukuntu bakora ibishoboka byose ngo bahangane n’umugambi mubisha w’umwanzi ubahigira hasi kubura hejuru, wo kubatsemba no kugira injiji burundu ababakomokaho.
Dore ingero twatanga zigaragaza ubwitange bwabo mukurwanya ubujiji bw’abo bibarutse :
- Iyo batewe n’umwanzi ntibashobora kumara ukwezi batarongera gutangiza amashuri mu inkambi nshya baba bamaze gushyiraho.
- Ababyeyi (umugore n’umugabo ) barirya bakimara bakajya guca incuro bonyine , abana babo bose bakabohereza mu ishuri .
- Ba barimu bitanga bakigisha abo bana ,kuberako batabona akanya gahagije ko guca incuro ( baba bafite nibura umunsi umwe wo guca incuro ), bariyemeza bagafata ubusabusa bagenerwa n’abo babyeyi kuri bwa busabusa nabo baba bavuye gucira incuro.
- Ibi byose kandi babikora banubaka kandi batunganya aho baba, ari nako basiganwa no guhinga imyaka yera vuba kugirango barwanye Inzara mubihe bizaza.
- Abarimu igihe cyose babonye ntibagipfusha ubusa, barwana iteka n’uko programme yaburi mwaka yarangira n’ubwo bwose kenshi nta na dokima (documents) zanyazo zihagije baba bafite.
Ikibabaje kdi giteye ubwoba muri ibyo byose, n’uko iyo imvura iguye ibyo kwiga biba birangiye. Ntagahema ntaburyo bwo kwikinga imvura bagira. Nubwo bitabaca intege , ntitwakwirengagiza ko ari kimwe mubibazo by’ingutu babahura nabyo.
Kubera iyo mpamvu, munyemerere mpunzi z’Abanyarwanda aho muri mumpande zose z’isi, mwebwe mwese dufatanije akababaro ko kuba turi ishyanga inyuma y’Urwatubyaye, tugire ubumwe ubu busharirira umwanzi , maze dukore iyo bwabaga nk’ukoko dusanzwe tubigenza, turebe uko twakemura nibura kiriya kibazo cy’imvura.
Ntabwo mvuzeko ikibazo cy’
– Amakaye n’amakaramu,
– Ibitabo by’imfasha nyigisho,
– Imbaho zo kwicaraho na Tableau noir,
– Amacaki n’ibindi…
byirengagizwa, ariko nk’umunyamakuru uherutse kubasura vuba , ndabahamiriza mbikuye kumutima ko kwigira ahatwikiriye bikenewe buburyo bwihutirwa. Ufite umutima utabara wese ndamwinginze ngo amfashe tubyumve vuba kandi tubyumvishe abandi.
Nubwo bwose ikibazo kitakemuka burundu, ugereranije n’abana b’impunzi bakeneye ubwo bufasha, icyo mwakora (mwafashisha) cyaba ari ingira kamaro kandi cyakwandikwa mu mateka.
Umunyarwanda niwe wihoreye maze agira ati :  >.
Ngaho rero Mpunzi y’umunyarwanda aho uri hose, ba intwari kuri urwo rugamba, ba intwari kuri ubwo butabazi, amateka azakuvuga ibigwi.
Egera abandi kuri uyu wa 16 ukuboza 2017, fatanya na SOS Réfugiés (http://www.jamboasbl.com/activitesprojets/sos-refugies) uramire abo utazi ku isura (nyamara mwonse rimwe) kubera ibihe by’amatage n’intambara.
Reka ndangize mbabwira nti:
- NTUKISHIMIRE GUSA KO URIHO, UZISHIMIRE KO HARI UWO WIGEZE GUFASHA KUBAHO.
- UZISHIMIRE KANDI KO HARI UWO WAGABURIYE, KURUSHA UKO WISHIMIRA KO WARIYE UGAHAGA.
Murakoze murakarama.
Muzagire umunsi mukuru mwiza wa NOHELI n’UMWAKA MUSHYA MUHIRE WA 2018.
INGABIRE Marie Faustine
Duterimbere – Media.
Date: 10/12/2017


text:
Nyuma yo guhabwa amabaruwa abasaba kwimuka, bamwe mu baturage batuye mu gice giherereye hafi y’igishanga mu Murenge wa Gisozi, Akagari ka Ruhango ho mu Mudugudu wa Kanyinya barasaba inzego zibishinzwe kubafasha ngo kuko basanga nta handi bafite ho kwerekeza cyane ko abenshi baba baraturutse mu bice by’icyaro kandi barasize bagurishije amasambu yabo.
Aba baturage bahawe amabaruwa abamenyesha ko nta muntu wemerewe gutura ku buryo bubangamira ibidukikije cyangwa gutura ahantu hahanamye ndetse no mu gishanga, maze bahabwa igihe kitarenze iminsi mirongo 90 yo kuba bakuye ibikorwa byabo aho hantu.
Umwe mu baturage barebwa n’uyu mwanzuro, Nzamwitakuze Claudette, yatangaje ko kubimura hafi y’igishanga ntacyo bibabwiye ariko ko bakagombye guhabwa ingurane kuko nabo bagiye bahagura.
Yagize ati: “Njya gutura aha hantu nahaguze ibihumbi 350,000 by’amanyarwanda kandi nasinyiwe n’ubuyobozi bw’inzego z’ibanze; kugeza ubu nari mpamaze umwaka, kubera ibikorwa nashyizemo nahava ari uko mpawe ingurane.”
Mukeshimana Ziada nawe yahawe ibaruwa imusaba gukuramo ibikorwa bye ariko yatangaje ko nyuma yo kugurisha isambu yari afite iwabo, aha hantu yahaguze inzu ya miliyoni 4,000,000 z’amafaranga y’u Rwanda.
Mukeshimana ati: “Nyuma yo kugura aha hantu nta yandi mafaranga nsigaranye, ikibabaje ni uko abayobozi bansinyiye mpagura ntihagire icyo bamenyesha kijyanye n’amabwiriza agenga imiturire, kugeza ubu dufite ibyemezo 9 by’ubutaka kandi turasora nk’abandi.”
Mukasipi Agnes nawe ahuje na bagenzi be ikibazo yagize ati: “Nyuma yo kubona ibaruwa insaba gusenya no kuvanaho ibikorwa byanjye ntabwo niriwe mpangayika kuko twahatuye Leta itureba nidushakire ahandi twerekeza; ntabwo umuntu yaba yaraguze ahantu ahamaze igihe kirekire ngo bahamukure adahawe ingurane ijyanye n’agaciro k’ubutaka.”
Aganira n’iki kinyamakuru, Umunyamabanga Nshingwabikorwa w’Akagari ka Ruhango, Niyonsaba Pascal, yagitangarije ko aba baturage nta ngurane bazahabwa kuko bubatse babizi ko bitemewe.
Niyonsaba yagize ati: “Twabahaye amabaruwa yo kuba bakuyemo ibikorwa byabo mu minsi 90, bariya baturage ntabwo bajya bumva kuko n’ubu aho tuvugira nubwo twatanze ayo mabaruwa ugiyeyo wasanga bubaka; bari kuhavanwa mu rwego rwo kurengera ibidukukije.


text:
Iki ni ikibazo cyibazwa na buri muntu wese aho ari ku isi , ariko cyane cyane hano iwacu mu Rwanda aho hasigaye haradutse byinshi cyane bituma buri muntu asigaye avuga ko urukundo rutabaho. Iyo ubajije abasheshe akanguhe bakubwira ko urukundo ari ikintu cyiza kandi gifasha mu buzima.
Umwe aherutse kuvuga ati " Agakecuru kanjye tumaranye imyaka 40 karankunda nanjye nkagakunda " bivuze ko muri iyo myaka 40 babanye neza mu rukundo. Nubwo baca umugani mu kinyarwanda ngo ntazibana zidakomanya amahembe.
Urubyiruko rero rwo hano hanze ntirubikozwa ko urukundo rubaho, ibi bikaba ari zimwe mu ngaruka z’ibyo baba babona hanze hano bigenda biba ku ba stars. Umusore mu minsi ishize yaganiye na mugenzi we ati shahu nkubwire njye mbona Tiger ari umugabo kabisa ntakuntu wakwizirika ku kantu kamwe ngo wumve uryohewe, ibi byahise byakirwa na mugenzi we kandi ubona ko abyishimiye cyane , aho we yamusubizaga ko nawe ariyo nzira yayobotse akaba abona bigenda , nuko amasomo aba aratangiye.
Ikibabaje si ku ruhande rw’abahungu gusa usanga batemera ko urukundo rubaho, kuko no ku bakobwa naho usanga ari uko. Ibi bikaba nabyo bigaragarira mu ngero ngiye kubaha.
Kera nkiri mu mashuri yisumbuye bamwe mu bakobwa bajyaga banganira ko ku bwabo bumva umugabo udafite agafaranga ntacyo bavugana, Ibi najyaga ngirango ni imikino ariko nyuma naje gusanga ariko bimeze, kuko hanze aha umukobwa muvugana wambaye neza kandi ufite agafaranga. Iyo ubashije kumva ibiganiro bamwe muri bashiki bacu baba bavuga iyo week end irangiye wagira ubwoba.
Ukumva umwe ngo “Njyewe muri week-end hari ikigabo cyansohokanye ariko shahu naragikuye”, ukabona bose bamukuriye ingofero babyakiriye neza !!! Ibi bikaba byerekana ko bashiki bacu bamwe baba bishakira aho agafaranga kari kandi bakamenya kuba bikozeho bambaye neza. Hari uwigeze kunganiriza ambwira ko atabona ubwiza afite adakuye. Nahise mubaza niba yemera urukundo , yansubije byihuse ko kuri we urukundo ari amafaranga.
Aha twakwibaza niba amafaranga = Urukundo ?
Iki akaba ari ikibazo gikomeye gusubiza kandi gishyira benshi mu gihirahiro, aho baba badashobora kugira inshuti kubera uko bahagaze cyangwa se izo bafite zibaryarya kubera icyo bafite.
Si mu rubyiruko gusa kuko no mu basheshe akanguhe iki kibazo gisigaye kihaba kandi kikaba kimaze kuba inkeke. Ujya kumva ukumva abasore barateruye bari kuganira bati " komera sha ngo wa musaza ugenda muri Benz niwe wakwatse copine wawe.” Byumvikana ko uwo mukobwa aba agiye ku muntu umuruta ushobora no kuba amubyaye.
Aba basheshe akanguhe nabo nyuma yo kubona ko bahagurukiwe bakaba barize zimwe mu ngamba zikomeye , aho usanga umugabo wiyubashye w’imyaka 60 yasohokanye n’umunyeshuli uri kurangiza Kaminuza w’imyaka 24. Ibi bikaba bimaze iminsi bigaragara cyane hano mu Rwanda.
Aha nkaba nasoza mbwira urubyiruko ko urukundo rukiriho kandi ruzahoraho , igikomeye ni ukubasha gutoranya urufite mu baba baza bagusanga. Ikindi ni uko amafaranga n’ubwo ari ngombwa mu buzima, ntaho ahuriye n’urukundo na gato.
Video Abakobwa Beza
Ese mu Rwanda urukundo ruracyabaho cyangwa rushingiye ku mafaranga?
Iki ni ikibazo cyibazwa na buri muntu wese aho ari ku isi , ariko cyane cyane hano iwacu mu Rwanda aho hasigaye haradutse byinshi cyane bituma buri muntu asigaye avuga ko urukundo rutabaho. Iyo ubajije abasheshe akanguhe bakubwira ko urukundo ari ikintu cyiza kandi gifasha mu buzima.
Labels: urukundo


text:
Noheri ni umunsi ngarukamwaka w’umunezero mwinshi aho twizihiza kuvuka kwa Yesu Kristo umwana w’Imana. Ni igihe twibuka urukundo rukomeye Imana yadukunze ikemera kuduha umwana wayo ngo avukire mu isi.
Muri iyi minsi Noheri yegereje, Abakristo benshi hirya no hino ku isi barimo gutekereza uburyo bazizihiza Noheri: bahura n’imiryango yabo, gutaka ibiti byo ku muhanda ndetse n’inzu zabo no gutegura ameza yuzuyeho ibyo kurya by’amoko yose bihenze.
Abenshi batekereza ko kuyizihiza muri ubwo buryo ari ingenzi, ariko Noheri si igihe cyo kwishimisha kuriya, ahubwo ni igihe cyo kwibuka no kwizihiza ubuntu bw’Imana ku buzima bwacu aho yohereje umwana wayo w’ikinege kugirango aducungure ububata bw’icyaha.
Ese mu by’ukuri uri kwitegura Noheri? Hano hari ibintu bitatu byagufasha kwitegura Noheri n’umunezero mwinshi bityo Yesu akavukira mu mutima wawe.
1) Gutekereza ku rukundo rukomeye Imana yagukunze
Nshuti yanjye, reka turebe uko twari tumeze mbere yo guhura na Kristo. Mu by’ukuri twari mu isayo y’ibyaha ariko Imana yohereje umwana wayo kugirango itwereke uburemere bw’urukundo idufitiye.
Iyo turebye neza uko twahoze kera, dutangira kubona ko tutari beza bo kugirirwa imbabazi, ndetse twari abo gucirwaho iteka, nta kwera twari dufite, nta gukiranuka ariko Imana yaduhaye umwana wayo Yesu kugirango atwunge nayo.
2) tekereza ku bantu bakugose bakeneye kwakira urukundo rwa Yesu.
Muvandimwe, Yesu yaje ku bwawe n’abandi bose. Yapfuye rimwe apfiriye buri wese kugirango ababarirwe, ahabwe agakiza, no kwiyunga n’Imana. Ni ahawe kugirango ubitekerezeho neza.
Birashoboka ko wakwishimira Noheri muri Kristo, ariko se umuryango wawe wo bite? Incuti zawe zo se bite? Ababaturanyi bawe se bo urabazirikana? Ese wabagejejeho ubutumwa bwiza bwa Yesu Kristo, ese bihannye ibyaha barakizwa? Mbese barimo kwishimira urukundo rw’Imana?
Usabwe kuzirikana ko Yesu ataje kubwawe gusa. Yesu yaziye abantu bose bityo twese dukwiye kumwakira mu mitima yacu.
3) gutekereza impano ushobora guha Imana ukurikije urukundo yagukunze.
Twifuza kwakira impano nziza buri Noheri yose ibaye, Dusenga Imana ngo iduhe imigisha kandi ihe imitima yacu ibyo ikeneye. Ariko se ni kangahe dusaba Imana kudushoboza kunoza umubano mwiza nayo?
Imana ishobora kuduha ibyo tuyisabye ndetse ikaduha n’ibirenze, ariko ishaka ko dukiranuka, tukayubaha, ishaka ko dusa neza mu maso yayo tugasa na Yesu Kristo umwana wayo. Iyo twitwaye neza, dufite uburenganzira bwo gusaba ibyo dushaka kandi tukabihabwa.
Reka twese dutekereze uburyo twakubaha Imana. Reka tuyishake kandi tuyibaze icyo twayiha kikanezeza umutima wayo bityo tukabasha kunezererwa ivuka rya Yesu akavukira mu mitima yacu.


text:
Ubuhamya bw’umukobwa witwa Tara watotejwe n’umuyango bamuhora ko yakijijwe.
Yanditswe na: Ubwanditsi
2019-08-16 06:33:02
Tara ni umukobwa ufite imyaka 14 y’amavuko, yavukiye mu gihugu cy’ubuhinde (India). Akimara kwakiraYesu Kristo nk’umwami n’umukiza w’ubugingo bwe, yahuye n’intambara zo kwangwa n’incuti ndetse n’umuryango we. Bamuhoraga ko avuye mu idini yitwa Hindu akajya mu idini ya gikristo
Kuba umukristo bifatwa nk’aho ari igisebo mu buhinde, byongeye kandi kwitwa umuhinde bisobanuye kuba umuyoboke w’iri dini (hindu). Abakristo bake baba muri iki gihugu bahabwa akato bakajya kuba ahantu ha bonyine.
Inkuru y’ubuzima bwa Tara irababaje kuko yahuye n’akarengane gakabije azira ko yakijijwe, aradusobanuririra ibyamubayeho agira ati:
“Nabanaga n’umuryango wanjye mu nzu ifite ibyumba 15 muri make wari umuryango wishyize hamwe. Kuko nahisemo kwizera Yesu Kristo, bampaye icyumba gito cyane kitari hafi y’ibindi. Nta muntu n’umwe wo mu muryango winjiraga mu cyumba cyanjye, nta n’umwe washoboraga kunkoraho cyangwa kundeba, natekaga ukwanjye, ntawemeraga kurya ibiryo natetse habe no kunywa amazi nakozeho.”
Umuryango wa Tara wanze kumwishyurira amafaranga y’ishuri bakamubwira ngo yarabasebeje, ariko we ubwe yakoze uko ashoboye kugirango akomeze kwiga aratubwira uko yabyitwayemo agira ati: “nta n’umwe mu muryango wamfashaga kwishura amafaranga y’ishuri, mu kiruhuko najyaga guhingira amafaranga ngakora ntaruhuka kugira ngo mbone amafaranga yo kugura ibyo kurya ndetse no kwishyura ishuri”
Muri ibyo bigeragezo byose uyu mukobwa yanyuzemo umuryango we washakaga ko yareka kuba umukristo kuko babifataga nk’ubuyobe nyamara yarabahakaniye aravuga ati: “nzi ko Yesu ariwe Mana y’ukuri, sinzamusimbuza ikintu icyo ari cyo cyose, nta kintu nagereranya n’amahoro nabonye muri Yesu”
Abantu bagize amahirwe yo kuvukira cyangwa gutura mu bihugu bitanga umudendezo ku bakristo, dukwiye gusengera abandi batarabona ayo mahirwe nabo Imana ibahe uburyo bwagutse bwo kuyikorera babohotse. nitubikora dutyo, tuzaba dutanze umusanzu wacu mu guteza imbere umurimo w’Imana.


text:
Ubugande
Ubugande cyangwa Yuganda , Repubulika y’Ubugande (izina mu cyongereza : Republic of Uganda ; izina mu giswayili : Jamhuri ya Uganda ; izina mu kiganda : Yuganda ) n’igihugu muri Afurika y’Iburasirazuba.
Uganda ni igihugu gifite amoko atandukanye afite indimi zigera kuri 40 zitandukanye. Buri bwoko bugira imbyino n’indirimbo byihariye kuri buri birori. Abanyoro bagira imbyino yitwa Runyege, Acholi bagira imbyino za Bwila na Otole. Abaturage ba Alur bagira imbyino yitwa Agwal. Agisu, muco wabo wo gukebwa babyina imbyino za duim, na imbalu. Muri rusange Ibicurangisho bakoresha ni ennaga, amadinda, ndigindi, entongoli na likeme.


text:
Korali Shekinah yo mu itorero rya ADEPR ,Paruwase ya Nyarugunga ,umudugudu wa Rwimbogo ho mu karere ka Kicukiro umuyobozi wayo yatangaje uko byabagendekeye muri gahunga yari ifite uno mwaka wa 2018.
Ibyo yabivuze mu gihe habura iminsi mike ngo uyu mwaka wa 2018 ugere ku ndunduro,ubwo abantu benshi baba bari kwisuzuma ngo barebe niba ibyo bari barapanze barabigezeho cyangwa se bitarashobotse.
Mu kiganiro umunyamakuru w’Isezerano.com yagiranye n’umuyobozi wa Korali Shekina Nyetera Ernest yamuhishuriye uko byabagendekeye muri uyu mwaka tugiye kurangiza wa 2018.
Yagize ati :”muri gahunda tugira z’imyaka ibiri,tugira umwe w’ivugabutumwa mu bikorwa, n’undi w’ivugabutumwa mu ndirimbo.Uyu mwaka rero wari uwa gahunda y’ivugabutumwa mu dirimbo”.
“Gahunda rero yuyu mwaka yagenze neza kuko ubu bitarenze iki cyumweru tuzashyira ahagaragara indirimbo ebyiri,mu rwego rwo kugirango abantu bumve uko album tuzashyira ahagaragara bitarenze mu kwezi kwa gatatu izaba imeze”.
Korali Shekina yatangiye mu mwaka wa 2000,igizwe n’abayeyi ,ariko ubu ikaba igizwe n’ingeri zose z’abantu.Ikaba yarashyize umuzingo w’indirimbo wayo wa mbere hanze,ubu ikaba igiye gushyira hanze n’undi wa kabiri.


text:
Kutagira ubushake bw’imibonano mpuzabitsina, ububobere bucye mu gitsina : Impamvu, Inama
Mu gushakira uyu mudamu igisubizo no kumugira inama, turifashisha inyandiko ya Dr Pierre Mathieu, Inzobere mu bijyanye n’ihuzabitsina n’Ubujyanama ku myitwarire y’ingo. Dr Pierre Mathieu akora aka kazi kuva mu mwaka wa 1996. Dore inyandiko ye icyo ivuga :
Hariho inzego ebyiri zo kubura ubushake bwo kunoza imibonano mpuzabitsina :
- Kubura ubushake byo ku rwego rwa mbere
- Kubura ubushake byo ku rwego rwa kabiri
Kubura ubushake byo ku rwego rwa mbere
Kubura ubushake byo ku rwego rwa mbere, ni hahandi umugore abura ubushake bwo gukora imibonano mpuzabitsina, ndetse akabura n’ububobere mu gitsina burundu. Ibi bikaba bishobora kumara igihe kirekire ugereranije n’icyo yakagombye kumara mu gihe byaba ari ibintu bisanzwe wenda byatewe n’impamvu zitandukanye zoroheje.
Kubura ubushake bikamara igihe kinini, ndetse ukaba wavuga burundu mu gihe nta gikozwe, birangwa nuko umugore igihe cyose umugabo amukozeho agira ngo bagere ku ngingo, umugore amera nkaho nyamugabo ari guca umugani. Ntiyumva na busa ashaka imibonano. Akensh biramubabaza, akumva yifuza ko yabishaka, ariko akiyandayanda bikabura neza neza.
Ibi rero biterwa n’impamvu nyinshi. Nkuko Dr Pierre Mathieu abivuga, ngo hari igihe biterwa n’impamvu zo mu bwana. Igihe umugore akiri umwana yatinyaga imibonano mpuzabitsina bitewe nabwo n’impamvu zitandukanye, bishobora kumugaruka mu bwonko mu gihe akuze yaranashatse ariko ntahite avumbura ko ari za mpamvu zo mu bwana. Urugero: ashobora kuba yarakinnye iby’abana maze umubyeyi we akamukubita inkoni nyinshi cyangwa akamuhanisha igihano gikomeye cyane. Kuva ubwo ikitwa imibonano mpuzabitsina azahora agifata nk’umuziro. Ibi rero bishobora kugaruka nyuma kandi ntabimenye. Hari n’izindi mpamvu nyinshi. Ashobora kuba yarigeze kubaho ahatirwa imibonano mpuzabitsina, ashobora kuba atishimira uwo bayikorana. Uwigeze gufatwa ku ngufu we, akenshi biramugaruka iyo amaze gukura ; Ashobora kuba afite ibindi bibazo byo mu mutwe bituma atagira ubushake n’ibindi.
Hari indi mpamvu rero na yo ishobora kuba intandaro yo kudashaka na busa gukora imibonano mpuzabitsina, cyangwa umugore akagira ukumagara gukabije mu gitsina, yemwe akaba yumva yifuza kugera ku rwego rushimishije ariko ububobere bukaba iyanga. Uburyo yigishijwe ibijyanye n’imibonano mpuzabitsina akiri muto. Ibi bishobora kuba intandaro na byo mu gihe yaba yarigishijwe nabi ibijyanye n’imibonano mpuzabitsina cyangwa yarayikoreshejwe nabi bwa mbere.
Kubura ubushake byo ku rwego rwa kabiri
Iki gihe ho rero, umugore abura ubushake bwo gukora imibonano mpuzabitsina n’uwo bashakanye, bakundana cyangwa bari kumwe, ariko yahura n’undi ubushake bukaba bwose. Mbese uyu bari kumwe na we, ntibibe buri gihe, bikaba rimwe na rimwe.
Iki gihe rero biba biterwa n’impamvu zitandukanye.
• Bishobora guterwa nuko hari ibyo ikuple (Couple) batumvikanaho hanyuma ntibishakirwe umuti. Icyo gihe iyo igikorwa gitangiye umugore ahita atangira gutekereza kuri ibyo bibazo cyangwa kubyibuka maze ubushake n’ububobere bikagenda nka nyomberi.
• Bishobora guterwa no kutaganira. Burya buri muntu agira aho aba yifuza ko agera cyangwa akorwa kugira ngo ubushake n’ibizongamubiri bizamuke. Iyo rero hatabayeho kuganira guhagije, ntabwo umwe agerera undi ku ngingo. Mubwire uti « Kora utya», « Kora aha »…
• Bishobora kuba biterwa nuko umugabo akora imibonano mpuzabitsina n’ubuhubutsi bwinshi. Icyo gihe ntabwo aba ashobora kuryohereza uwo bayikorana. Niba umugore ashaka ko witonda, itonde, niba akunda kuyikora ku muvuduko wo hejuru, vuduka…ubundi muganire mwumve ibyabanyura mwese.
• Mu mibonano mpuzabitsina kandi nta ugomba gutegeka undi, oya, ni ukujya inama.
Ikindi mugomba kumenya ni uko igihe cyose hatabaye ukumvikana mu gukora imibonano mpuzabistsina, byanze bikunze nta buryohe buzaba.
Inama
- Banza wisuzume, urebe niba ikibazo ufite ntaho gikomoka mu bwana bwawe cyangwa mbere yuko ushaka no mu gihe wenda wari ukiri umukobwa.
- Reba neza niba umugabo wawe mukundana koko mudahuzwa n’imibonano mpuzabitsina gusa.
- Reba niba mujya mugirana ikiganiro gihagije kandi niba mudakora imibonano mpuzabitsina mu buhubutsi bwinshi.
- Mugerageze gusohoka, kuganira, kuryoshya no mu bindi bitari imibonano mpuzabitsina gusa, kuko iyo mwaryohewe cyangwa mwaryoheje mu bindi mu mibonano ho birarusha.
- Reba niba umugabo wawe mutabana nka Boss na…mube inshuti, mwisanzuraneho, muganire kuri buri kantu kose.
Video Abakobwa Beza
Kutagira ubushake bw’imibonano mpuzabitsina, ububobere bucye mu gitsina
Kutagira ubushake bw’imibonano mpuzabitsina, ububobere bucye mu gitsina : Impamvu, Inama
Labels: abagore, imyororokere


text:
Kirehe:Nta bwo u Rwanda rushaka abantu bayobye ubwenge- Kaboneka
Yanditswe na MANISHIMWE NOËL
Minisitiri w’ubutegetsi bw’igihugu Kaboneka Francis, yasabye abatuye Akarere ka Kirehe, mu Ntara y’Uburasirazuba, guharanira ko ibiyobyabwenge biharangwa bicika burundu, kugira ngo ejo hazaza h’u Rwanda hazabe heza.
Ni bimwe mu bikubiye mu butumwa yatangiye mu Kagari ka Rwantonde, Umurenge wa Gatore tariki ya 25 Mutarama 2018, mu gikorwa cy’ubukangurambaga bwo kwirinda ibiyobyabwenge.
Muri ubu bukangurambaga, hatwitswe mu ruhame litiro zirenga 1000 z’inzoga z’inkorano zitemewe na toni 1 y’urumogi, bifite agaciro k’amafaranga y’u Rwanda asaga miliyoni 25, byose byafashwe mu gihe cy’amezi 6 ashize.
Minisitiri Kaboneka yasabye abaturage cyane cyane kugira uruhare mu gukumira iyinjizwa ry’ibiyobyabwenge ku butaka bw’u Rwanda, no kujya bihutira gutanga amakuru mu gihe hari uwo bazi cyangwa babonye bakekaho kugira ibiyobyabwenge ya iby’urumogi, kanyanga, n’inzoga z’inkorano n’abaturage ubwabo bikorera.
Yabwiye abaturage ko u Rwanda rudashaka abantu bayobye ubwenge, ari yo mpamvu hashyirwa imbaraga nyinshi mu kurwanya ibiyobyabwenge, ndetse n’ababifatanwe bagashyikirizwa ubutabera bagahanwa.
Yagize ati “Mutoze abana banyu kuba abanya-Kirehe bazima, babereye igihugu, nta bwo igihugu cy’u Rwanda gishaka abantu bayobye ubwenge.
Dukeneye u Rwanda rufite abana bazima, bafite ubwenge buzima, buyobotse, buganisha mu iterambere ry’aho dushaka kujya. Kugira ngo dushobore kubigeraho ni uko twese tubigiramo uruhare.”
Yasabye ababyeyi by’umwihariko kwita ku bana babo no kubarinda kwishora mu biyobyabwenge, kuko nta kiza cyabyo.
Ati “Babyeyi mwegere abana banyu, mubagire inama, muganire nabo, mubahe umurongo nyawo ukwiriye umunyarwanda nyawe. Nubona kwa muturanyi wawe barimo gukora ibidakorwa wizarira, kuko nibatangira kunywa ibiyobyabwenge, bagasinda, bakangirika, ni wowe bazaheraho, bazakwiba, bazakubuza umutekano n’iterambere .”
Minisiteri Kaboneka kandi yaburiye abatuye Kirehe, abababwira ko u Rwanda rutazihanganira abakwirakwiza, abakora n’abakoresha ibiyobyabwenge. Yasabye abaturage kwitabira umurimo, bagatera imbere binyuze mu nzira nziza.
Ati “Abakora ibiyoga bitemewe, mubagaragaze. Nta bwo tuzemera ko hari ushobora gusubiza iki gihugu mu icuraburindi. Hakenewe ubufatanye mu gutunga agatoki ibiyobyabwenge. Nimuge muri gahunda zanyu z’iterambere, muhinge, mworore, mucuruze mu buryo nyabwo.”
Muri ubu bukangurambaga, Sibomana Vincent wo mu Kagari ka Rwantonde wacuruje urumogi igihe kinini, yageraho akabireka, yatanze ubuhamya agaragaza ko nta kiza yabonye mu biyobyabwenge, asaba abantu kubyirinda, kuko n’ubwo bibwira ko bifite inyungu bibeshya cyane, ahubwo bikurura ibibazo byinshi.
Ati “Nacuruzaga nk’ibiro 300-400 by’urumogi mbikuye muri Tanzaniya, nkabijyana i Kigali. Rimwe narabijyanye ngeze i Kigali baranyambura, nza no gufatwa ndafungwa muri gereza maramo umwaka umwe, nsohokana isomo. Ubu ndakangurira urubyiruko n’abakuru kureka ibiyobyabwenge; ni bibi.”
Minisiteri w’urubyiruko Mbabazi Rosemary, yavuze ko bibabaje kuba abishora mu biyobyabwenge biganjemo urubyiruko n’abana, avuga ko bikwiye gucika ku bufatanye n’inzego zose, kuko igihugu kidashobora kwihanganira kubona abakagombye kugifasha kwihuta mu iterambere bishora mu biyobyabwenge.
Yagize ati “Bose ni urubyiruko, abana ni bo bano bacuruza ibiyobyabwenge bashakamo isoko, nta bwo dushaka ko abana baba puberi bamenamo imyanda. Nimubivuge mutange amakuru ku gihe, namwe babyeyi, nta mahoro dushobora kugira dufite ibiyobyabwenge.”
Abatuye Umurenge wa Gatore bashimiwe uruhare bagira mu gutahura, no guta muri yombi abakwirakwiza n’abinjiza ibiyobyabwenge mu Rwanda, kuko no kuri iyi itariki ya 25 Mutarama 2018, hagaragajwe mu ruhame abagabo 3 bafatanwe urumogi uwo munsi mu gitondo, batawe muri yombi n’ubuyobozi bw’Akagari ka Rwantonde, nyuma y’amakuru bahawe n’abaturage agaragaza uruhare rwabo mu gukwirakwiza ibiyobyabwenge.
Umuvugizi wa Polisi y’u Rwanda CP Théos Badege, yasabye abatuye Akarere ka Kirehe kureka gukomeza kuba ururembo rw’ibiyobyabwenge, dore ko ngo ibituruka muri Tanzania ari ho byinjirira, bikabona gukwirakwizwa mu gihugu.
Yagize ati “Aho urumogi ruturuka mu kibaya cy’umugezi w’Akagera, urumogi ni uburozi, nta bwo igihugu cyacu cyabyihanganira. Tuve aha ngaha duhize ko ikiranga aka gace kacu, atari ugucuruza urumogi, ahubwo ari ukwitandukanya na rwo bitume n’ubuyobozi bwacu bukomeza kugira isura nziza y’Akarere ka Kirehe.”
CP Badege yabwiye abaturage ko hari kuvugururwa itegeko ku buryo mu minsi iri imbere nibura uzajya afatanwa ibiyobyabwenge azajya afungwa imyaka itari munsi y’icumi.
Yasabye abatuye Kirehe kwitandukanye n’ibiyobyabwenge, kujya bihutira gutangira amakuru ku gihe, no gufasha inzego z’umutekano ndetse n’ubuyobozi bw’ibanze gutanga amakuru kugira ababikwirakwiza bafatwe.
Bamwe mu baturage bo muri aka karere baganiriye n’Imvaho Nshya, bagaragaje ko ubukangurambaga bukorwa n’inzego zitandukanye z’ubuyobozi, bwatumye barushaho gusobanukirwa ububi bwo gukoresha ibiyobyabwenge no kubikwirakwiza muri rubanda, ubu bakaba barafashe ingamba zo kubirwanya bivuye inyuma.


text:
Ku nshuro ya mbere mu mujyi wa Kigali hagiye kubera igitaramo cyo gushimira umuhanzi wagize uruhare mu guteza imbere no gukundisha Abanyarwanda injyana y’umuco gakondo byiswe “Ikirenga mu Bahanzi”. Ku ikubitiro hagiye gushimirwa Cecile Kayirebwa uzanataramira abakunzi be.
Mu kiganiro n’abanyamakuru cyabaye ku gicamunsi cyo kuri uyu wa Kabiri muri Monaco café mu mujyi rwagati, abategura iki gitaramo aribo Bwiza Media na Karibu asbl bavuze ko iyi ari inshuro yacyo ya mbere ariko kizaba ngaruka mwaka, hazajya hatoranywa umuhanzi w’umunyabigwi ashimirwe.
Kayiranga Merchiore uyobora Bwiza Media Ltd nta giciro runaka cy’ishimwe bazaha Kayirebwa gusa icy’ingenzi ari ukumushimira. Akomeza avuga ko buri wese ufite icyo yamushimira azahabwa umwanya.
Ati “Niba ukunda Kayirebwa ukaba wumva wamushimira ku giti cyawe, uzahabwa umwanya n’ushaka umuhe inka cyangwa icyo ushaka. Ntitukavuge umuntu ibyiza ari uko adahari gusa, tugomba kubimubwira nawe akumva ko ibyo yakoze hari abo byageze ku mutima.”
Cécile Kayirebwa ufite imyaka 73 y’amavuko, yaririmbye indirimbo nyinshi zuje uburyohe kandi zinyura benshi, yamenyekanishije ubwiza bw’umuziki gakondo w’u Rwanda mu mahanga, yegukana ibikombe mpuzamahanga bitandukanye bikomeye.
Uyu muhanzikazi nawe awri witabiriye iki kiganiro n’itangazamakuru yavuze ko ari iby’agaciro cyane kuba ariwe watekerejwe guherwaho ashimirwa nk’umuhanzi w’Ikirenga, ashimira abateguye iki gikorwa ndetse avuga ko azakomeza kubashimira kandi yiteguye gutaramana n’abazacyitabira bose.
Clarisse Karasira nawe uzaririmba muri iki gitaramo, yavuze ko kuba yicaranye n’umuhanzi yakunze kandi areberaho byinshi ari iby’igiciro gikomeye, cyane ko atangira umuziki bwa mbere yamubwiye ko amukunda.
Iki gitaramo cyo gushimira Kayirebwa kizaba ku Cyumweru tariki ya 8 Werurwe 2020, muri Kigali Conference and Exhibition Village (KCEV) hahoze hitwa Camp Kigali. Kizaririmbamo abandi bahanzi barimo Muyango, Mariya Yohani, Mani Martin, Sentore Jules, Karasira Clarisse n’Itorero Ibihame by’Imana.
Kwinjira bikaba ari 5000 Frw mu myanya isanzwe, 10.000Frwmu myanya y’icyubahiro na 20.000Frw mu myanga y’ikirenga. Ushobora kandi kugura itike ukoresheje Airtel Money.


text:
Microsoft office word niyo programme yifashishwa mu kwandika no kugenga amagambo muri systeme nyinshi zo kuri mudasobwa kurusha izindi word processors, ndetse abenshi usanga ari nayo bazi gusa, nta zindi word processors bazi kubera uburyo ifite imbaraga kurusha izindi mu kugenga amagambo yandikirwa kuri mudasobwa.
Muri aya mahugurwa wigamo ibyerekeye Microsoft word by’ingenzi byose mu buryo bw’amashusho n’amagambo, ku buryo ibyo ubwirwa uba uri no kubyerekwa ako kanya kugirango urusheho kubyumva. Iyo uzi gukoresha microsoft word neza wabasha gutunganya amadosiye neza wifashishije mudasobwa, bityo ni ubumenyi bukenewe kw’isoko ry’umurimo kuko mu kazi bayifashisha cyane batunganya amadosiye atandukanye y’akazi, no mw’ishuri ni uko, ndetse no mu buzima busanzwe bwa buri munsi.
Ibyo uzasangamo ni nka…
- Gukora dokima nshya
- Kubika amadokima kuri mudasobwa
- Gukora IBIRIMO/Table of contents
- Gukora igifuniko cya Dokima / Cover
- Gukorera muri dokima nyinshi icyarimwe
- Gushyira Imbonerahamwe muri dokima / Tables
- Gukoramo inkoranyamagambo/Dictionary yawe
- N’ibindi byinshi cyane
Course Features
- Lectures 45
- Quizzes 0
- Duration 5 hours
- Skill level All levels
- Language Kinyarwanda
- Students 12
- Certificate Yes
- Assessments Yes
-
Intangiriro
-
Gukora Dokima
- Dokima Nshya
- Gufungura dokima iri kuri mudasobwa
- Kubika Dokima
- Kwita izina rishya dokima
- Gukorera kuri dokima nyinshi icyarimwe
- Imigaragarire itandukanye ya dokima
- Gufunga dokima
- Kwandika no kwinjiza amagambo
- Gufata cg guhitamo ijambo (Selecting)
- Kwinjiza amagambo muri dokima
- Gupanga itsinda ry’amagambo
- Gusiba itsinda ry’amagambo
- Gushaka no gusimbuza ijambo
- Kugaruka inyuma cg imbere
-
Kugena Imiterere y'amagambo
-
Kugena imiterere y'ibika
-
Gukora imbonerahamwe
-
Ibishushanyo
-
Gukora inkoranyamagambo
-
Kugena Imiterere ya paje
-
Gukora "IBIRIMO"
-
Amalisiti (Lists)